ประกาศมหาวิทยาลัยธรรมศาสตร์ประกาศมหาวิทยาลัยธรรมศาสตร์เรื่องโครงสร้างและการจัดองค์กรในการดำเนินงาน อำนาจหน้าที่วิธีดำเนินงานของหน่วยงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับมหาวิทยาลัยธรรมศาสตร์[๑] เพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆของทางราชการเพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชนมากยิ่งขึ้นจึงสมควรประกาศโครงสร้างและการจัดหน่วยงานอำนาจหน้าที่วิธีดำเนินงานและสถานที่ติดต่อเพื่อขอรับมูลข่าวสารของมหาวิทยาลัยธรรมศาสตร์ไว้ ดังต่อไปนี้ข้อ ๑ มหาวิทยาลัยธรรมศาสตร์เป็นสถานศึกษาและวิจัยมีอำนาจและหน้าที่โดยสรุปดังต่อไปนี้๑.๑ ให้การศึกษาส่งเสริมวิชาการและวิชาชีพชั้นสูง๑.๒ ทำการสอน ทำการวิจัย๑.๓ ให้บริการทางวิชาการทางสังคม๑.๔ ทำนุบำรุงศิลปวัฒนธรรมของชาติข้อ ๒ มหาวิทยาลัยธรรมศาสตร์มีโครงสร้างและจัดหน่วยงานภายในอำนาจหน้าที่และวิธีดำเนินงานของสำนักงานอธิการบดี ดังต่อไปนี้๒.๑ กองกลางโครงสร้างและการจัดองค์กรในการดำเนินงานของกองกลางอยู่ภายใต้การควบคุมดูแลของรองอธิการบดีฝ่ายบริหาร ท่าพระจันทร์โดยมีผู้อำนวยการกองกลาง ควบคุม ดูแลการบริหารงานของกองกลางประกอบไปด้วยหน่วยงานต่าง ๆ ดังนี้ งานสารบรรณ งานประชุม งานอาคารสถานที่งานยานยนต์ งานประชาสัมพันธ์ งานวิเทศสัมพันธ์ งานสภาอาจารย์ โครงการหอจดหมายเหตุกองกลางเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับ ดูแลและพิจารณาดำเนินการเกี่ยวกับการจัดวาระการประชุมคณบดีและสภามหาวิทยาลัย การจัดเตรียมงานพิธีการต่างๆ การเลือกตั้งกรรมการสภาอาจารย์ การร่างประกาศ คำสั่ง หนังสือภายนอกบันทึกเวียนภายใน การจัดเก็บ การทำลายและการควบคุมทะเบียนหนังสือต่าง ๆ ของมหาวิทยาลัยตามระเบียบงานสารบรรณดำเนินการในเรื่องต่าง ๆ เกี่ยวกับรถยนต์ราชการของมหาวิทยาลัยวางแผนโครงการก่อสร้าง ปรับปรุงซ่อมแซมด้านอาคารสถานที่ ครุภัณฑ์ ระบบสาธารณูปโภค ภูมิทัศน์สิ่งแวดล้อม การรักษาความปลอดภัยและการจราจรติดตามและรวบรวมข้อมูลข่าวสารของหน่วยงานภายในและภายนอกมหาวิทยาลัยเพื่อจัดทำข่าวประชาสัมพันธ์เป็นสื่อกลางในการรับฟังความคิดเห็นของบุคลากรในมหาวิทยาลัยเกี่ยวกับกิจกรรมและกิจการของมหาวิทยาลัย รับเรื่องราวร้องทุกข์จากคณาจารย์ส่งเสริมคุณธรรม จริยธรรม และความสามัคคี ประสานความร่วมมือในการแก้ปัญหาเพื่อพัฒนาการศึกษาระดับอุดมศึกษาของชาติให้คำปรึกษาและเสนอแนะทางด้านนโยบายต่อมหาวิทยาลัยโครงการความร่วมมือทางวิชาการกับต่างประเทศ โครงการซึ่งมาจากกรมวิเทศสหการ งานอนุรักษ์เอกสารและวัสดุจดหมายเหตุของมหาวิทยาลัย๒.๒ กองคลังโครงสร้างและการจัดองค์กรในการดำเนินงานของกองคลังอยู่ภายใต้การควบคุมดูแลของรองอธิการบดีฝ่ายการคลังและทรัพย์สินโดยมีผู้อำนวยการกองคลัง ควบคุมดูแลการบริหารงานของกองคลังประกอบไปด้วยหน่วยงานต่าง ๆ ดังนี้ งานการเงิน งานบัญชี งานงบประมาณ งานพัสดุงานรายได้กองคลังเป็นหน่วยงานที่มีอำนาจหน้าที่และวิธีการดำเนินงานในการควบคุมกำกับดูแลและพิจารณาดำเนินการเกี่ยวกับการเบิกจ่ายเงินงบประมาณแผ่นดินจากกรมบัญชีกลางควบคุม ดูแลหลักทรัพย์ของมหาวิทยาลัย ตลอดจนดำเนินการลงทุนหาผลประโยชน์ตามมติคณะกรรมการพิจารณารายได้จากเงินลงทุนของมหาวิทยาลัยวิเคราะห์รายการบัญชี จัดทำงบเดือนและงบการเบิกจ่ายเงินงบประมาณแผ่นดินเป็นประจำเดือนส่งสำนักงานตรวจเงินแผ่นดิน ปิดบัญชีและจัดทำรายงานการประจำเดือนส่งสำนักงานตรวจเงินแผ่นดินและตรวจสอบภายในรวมทั้งสรุปรายได้ รายจ่ายทั้งบัญชีเงินรายได้และเงินกองทุนปิดบัญชี เพื่อจัดทำรายงานการเงินประจำปีทุกสิ้นปีงบประมาณพร้อมทั้งวิเคราะห์สถานะการเงินมหาวิทยาลัยเสนอต่อสภามหาวิทยาลัยวิเคราะห์และจัดหาเงินงบประมาณแผ่นดินและเงินงบประมาณรายจ่ายจากรายได้มหาวิทยาลัยบริหารจัดการเงินงบประมาณแผ่นดินและเงินงบประมาณรายจ่ายจากรายได้มหาวิทยาลัยจัดทำรายงานฐานะการเงินงบประมาณเพื่อประกอบการจัดสรรให้ในการใช้จ่ายเงินงบประมาณของผู้บริหารและแจ้งให้สำนักงานตรวจเงินแผ่นดินทราบเป็นประจำทุกเดือนจัดทำข้อตกลงการซื้อ การจ้าง การควบคุมสัญญาและประสานงานกับคณะกรรมการตรวจรับตรวจการจ้างเพื่อรวบรวมส่งเบิกจ่ายเงินและดูแลทะเบียนครุภัณฑ์ทั้งการบันทึกและจำหน่ายของครุภัณฑ์ทั้งมหาวิทยาลัยศึกษาวิเคราะห์ดำเนินการเรื่องการจัดหารายได้หรือผลประโยชน์จากที่ราชพัสดุ พิจารณาการขออนุมัติจัดโครงการบริการสังคม(โครงการเลี้ยงตัวเอง)๒.๓ กองการเจ้าหน้าที่โครงสร้างและการจัดองค์กรในการดำเนินงานของกองการเจ้าหน้าที่อยู่ภายใต้การควบคุมดูแลของรองอธิการบดีฝ่ายบริหารบุคคลโดยมีผู้อำนวยการกองการเจ้าหน้าที่ควบคุมดูแลการบริหารงานของกองการเจ้าหน้าที่ประกอบไปด้วยหน่วยงานต่าง ๆ ดังนี้ งานบริหารงานบุคคล งานทะเบียนประวัติงานวินัยและนิติการ งานฝึกอบรม งานสวัสดิการกองการเจ้าหน้าที่เป็นหน่วยงานที่มีอำนาจหน้าที่และวิธีดำเนินงานในการควบคุม กำกับดูแลและพิจารณาดำเนินการเกี่ยวกับการบริหารงานบุคคลของข้าราชการและลูกจ้างของมหาวิทยาลัยตั้งแต่การสรรหาบุคคลเข้ารับราชการจนถึงการพ้นสภาพจากข้าราชการ ได้แก่การสรรหาบุคคล การสอบแข่งขัน การคัดเลือก การบรรจุและแต่งตั้ง การพิจารณาคุณวุฒิ การเปลี่ยนเงื่อนไขการบรรจุ การโอน การย้าย การเสนอขอแต่งตั้งให้ดำรงตำแหน่งทางวิชาการ การเลื่อนระดับตำแหน่งการปรับวุฒิ การประเมินผลการปฏิบัติงาน การเลื่อนขั้นเงินเดือนประจำปีการจัดทำทะเบียนตำแหน่ง เพื่อให้ได้รับเงินประจำตำแหน่ง การเปลี่ยนตำแหน่งการตัดโอนตำแหน่งและอัตราเงินเดือน การจัดสรรอัตรากำลังข้าราชการการดำเนินการตามมาตรการกำหนดขนาดกำลังคนภาครัฐ การดำเนินการประชุม อ.ก.ม.มหาวิทยาลัยการจัดทำบัญชีถือจ่ายเงินเดือนข้าราชการและลูกจ้างการจัดทำทะเบียนประวัติข้าราชการ (ก.ม. ๑) การบันทึกการเปลี่ยนแปลงการควบคุมและเก็บรักษาทะเบียนประวัติ การจัดทำและรวบรวมสถิติข้อมูลบุคลากรการดำเนินงานด้านบำเหน็จบำนาญ การขอเครื่องราชอิสริยาภรณ์การทำบัตรประจำตัวและรับรองสถานภาพข้าราชการและลูกจ้าง ตรวจสอบการเกษียณอายุราชการตรวจสอบและดำเนินการเรื่อง ลากิจ ลาป่วย ลาอุปสมบท ลาประกอบพิธีฮัจย์การดำเนินการทำสัญญาและวางกฎระเบียบ การดำเนินการทางวินัยข้าราชการและลูกจ้างการดำเนินคดีตามกฎหมาย การดำเนินการพัฒนาบุคลากร โดยการจัดฝึกอบรมหลักสูตรต่าง ๆการดำเนินการเกี่ยวกับการลาศึกษา ฝึกอบรม ประชุม สัมมนา ดูงาน ปฏิบัติงานวิจัยและไปราชการทั้งภายในและภายนอกประเทศ การดำเนินการด้านจัดสวัสดิการข้าราชการและลูกจ้างที่กำหนดไว้ในระเบียบราชการและที่มหาวิทยาลัยกำหนดและการนำมหาวิทยาลัยออกนอกระบบราชการ๒.๔ กองกิจการนักศึกษาโครงสร้างและการจัดองค์กรในการดำเนินงานของกองกิจการนักศึกษาอยู่ภายใต้การควบคุมดูแลของรองอธิการบดีฝ่ายการนักศึกษาโดยมีผู้อำนวยการกองกิจการนักศึกษา ควบคุมดูแลการบริหารงานของกองกิจการนักศึกษาประกอบไปด้วยหน่วยงานต่าง ๆ ดังนี้ งานบริการและสวัสดิการนักศึกษางานกิจกรรมนักศึกษา งานแพทย์และอนามัย งานแนะแนวการศึกษา งานวินัยนักศึกษาศูนย์พัฒนากีฬา กองกิจการนักศึกษาเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับดูแล และพิจารณาดำเนินการเกี่ยวกับนักศึกษาในเรื่องเกี่ยวกับนักศึกษาวิชาทหาร เช่นดำเนินการขอผ่อนผันการเกณฑ์ทหารแก่นักศึกษาชาย ประสานงานกับผู้ให้ทุนจากแหล่งต่างๆ ทุนโครงการพิเศษ ด้านศิลปวัฒนธรรมและต้อนรับนักศึกษาต่างประเทศการจัดกิจกรรมบำเพ็ญประโยชน์ของชุมนุมชมรมต่าง ๆ จัดหางานให้บัณฑิต และนักศึกษาจัดงานนัดพบแรงงาน การพัฒนาบุคลิกภาพ การสอบสวนนักศึกษาผู้กระทำผิดวินัยการคุ้มครองสิทธินักศึกษา ประสานงานจัดมหกรรมกีฬาของนักศึกษาการให้การป้องกันและส่งเสริมสุขภาพ ด้านการแพทย์ ด้านเวชภัณฑ์ ด้านกีฬาเวชศาสตร์ด้านทันตกรรม ด้านการรักษาพยาบาล๒.๕ กองบริการการศึกษาโครงสร้างและการจัดองค์กรในการดำเนินงานของกองบริการการศึกษาอยู่ภายใต้การควบคุมดูแลของรองอธิการบดีฝ่ายวิชาการโดยมีผู้อำนวยการกองบริการการศึกษาควบคุม ดูแลการบริหารงานภายในกองบริการการศึกษาประกอบไปด้วยหน่วยงานต่าง ๆ ดังนี้ งานพัฒนาหลักสูตร งานพัฒนาการเรียนการสอนงานส่งเสริมวิชาการ โครงการประกันคุณภาพการศึกษากองบริการการศึกษาเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับดูแลและพิจารณาดำเนินการเกี่ยวกับการนำเสนอนโยบายและแผนงานทางวิชาการ การบริหารและประสานงานการส่งเสริมสนับสนุนและการอำนวยความสะดวก ตลอดจนการปฏิบัติงานทางวิชาการต่าง ๆการจัดการศึกษาหรือการผลิตบัณฑิตของมหาวิทยาลัย คือ ระบบหลักสูตรการจัดการเรียนการสอนระบบการคัดเลือกนักศึกษา และข้อบังคับทางการศึกษา การส่งเสริมปรับปรุงประสิทธิภาพการสอนของอาจารย์และการเรียนของนักศึกษา การส่งเสริมสถานภาพทางวิชาการของอาจารย์การพัฒนาศักยภาพอาจารย์ การส่งเสริมการวิจัยและการผลิตผลงานทางวิชาการและงานด้านบริการทางวิชาการแก่สังคมต่าง ๆการกำหนดนโยบายแผนงาน และพัฒนาระบบการประกันคุณภาพการศึกษา การกำหนด ตรวจสอบควบคุมคุณภาพและมาตรฐานการศึกษา การวิจัย ประเมินผลและประสานงานการจัดทำระบบฐานข้อมูลการบริหารและประสานงาน การดำเนินการประกันคุณภาพการศึกษา๒.๖ กองแผนงานโครงสร้างและการจัดองค์กรในการดำเนินงานของกองแผนงานอยู่ภายใต้การควบคุมดูแลของรองอธิการบดีฝ่ายวางแผนและพัฒนาและเทคโนโลยีโดยมีผู้อำนวยการกองแผนงาน ควบคุมดูแลการบริหารงานของกองแผนงานประกอบไปด้วยหน่วยงานต่าง ๆ ดังนี้ งานวิเคราะห์แผนและงบประมาณ งานวิจัยสถาบันงานวางผังแม่บท โครงการพัฒนากายภาพกองแผนงานเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับ ดูแลและพิจารณาดำเนินการเกี่ยวกับการจัดทำงบประมาณแผ่นดิน งบพิเศษ งบรายได้หน่วยงานงบเจรจาธุรกิจ วิเคราะห์และวางแผนอัตรากำลังจัดทำระบบฐานข้อมูลที่ใช้ในการวิเคราะห์งบประมาณจัดทำระบบข้อมูลเพื่อการวางแผนและพัฒนา ติดตามและประเมินผลแผนพัฒนามหาวิทยาลัย การวิเคราะห์เฉพาะกิจต่างๆ การจัดตั้งหน่วยงานใหม่ จัดทำติดตามและประเมินผลการพัฒนามหาวิทยาลัยด้านกายภาพระบบข้อมูลด้านอาคารสถานที่ งานวางผังแม่บท การใช้ที่ดินวิเคราะห์และติดตามการบริหารงบประมาณหมวดที่ดินและสิ่งก่อสร้าง๒.๗ กองงาน ศูนย์รังสิตโครงสร้างและการจัดองค์กรในการดำเนินงานของกองงานศูนย์รังสิต อยู่ภายใต้การควบคุมดูแลของรองอธิการบดีฝ่ายบริหาร ศูนย์รังสิตโดยมีผู้อำนวยการกองงานศูนย์รังสิต ควบคุม ดูแล การบริหารของกองงาน ศูนย์รังสิตประกอบไปด้วยหน่วยงานต่าง ๆ ดังนี้ งานอาคารสถานที่และยานพาหนะ งานกิจการนักศึกษางานบริการการศึกษา งานการเจ้าหน้าที่ งานคลังและพัสดุ งานประสานการวางแผนกองงาน ศูนย์รังสิตเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับดูแลและพิจารณาดำเนินการเกี่ยวกับงานสารบรรณ งานประชุมพิธีการ งานประชาสัมพันธ์คลังข้อมูล วิเทศสัมพันธ์ การเงิน การบัญชี งบประมาณ พัสดุ ทะเบียนประวัติบริหารบุคคล พัฒนาทรัพยากรบุคคล วินัยและนิติการ ซ่อมบำรุง บริหารอาคารสถานที่ออกแบบและควบคุมการก่อสร้างส่งเสริมวิชาการ โสตทัศนศึกษา สอนทางไกลอินเตอร์เนตบริการและสวัสดิการ งานแนะแนว วินัยนักศึกษา๒.๘ งานตรวจสอบภายในโครงสร้างและการจัดองค์กรในการดำเนินงานของงานตรวจสอบภายในอยู่ภายใต้การควบคุมของอธิการบดี โดยมีหัวหน้างานตรวจสอบภายในควบคุมดูแลการบริหารงานของงานตรวจสอบภายใน ประกอบไปด้วยหน่วยงานต่าง ๆ ดังนี้หมวดตรวจสอบกองคลัง หมวดตรวจสอบโครงการต่าง ๆ ของมหาวิทยาลัยหมวดตรวจสอบการปฏิบัติงานและสอบสวน หมวดตรวจสอบหน่วยงานย่อย คณะ สำนัก สถาบันหมวดตรวจสอบยานพาหนะส่วนกลาง คณะ สำนัก สถาบัน หมวดตรวจสอบศูนย์รังสิตงานตรวจสอบภายในเป็นหน่วยงานที่มีอำนาจหน้าที่และวิธีการดำเนินงานในการควบคุม กำกับดูแลและพิจารณาดำเนินการเกี่ยวกับการวินิจฉัยความเหมาะสมของวิธีปฏิบัติต่าง ๆในทางการเงินและการบัญชีว่ามีลักษณะของการควบคุมภายในที่ดีสอบทานการปฏิบัติงานที่เกี่ยวข้องกับการเงินว่าได้ดำเนินการอย่างถูกต้องตามคำสั่งระเบียบ ข้อบังคับหรือกฎหมายโดยมิชักช้า และเป็นไปโดยประหยัด พิสูจน์ความถูกต้องของข้อมูลตัวเลขและดำเนินการวิเคราะห์สืบสวนและเสนอแนะวิธีป้องกันเกี่ยวกับการรั่วไหลและหรือการทุจริตในทรัพย์สินหรือรายรับต่าง ๆ ของทางราชการประสานงานกับผู้ตรวจสอบภายนอก (ส.ต.ง.)๒.๙ โครงการสตรีและเยาวชนศึกษาโครงสร้างและการจัดองค์กรในการดำเนินงานของโครงการสตรีและเยาวชนศึกษาอยู่ภายใต้การควบคุมดูแลของรองอธิการบดีฝ่ายวิชาการโดยมีประธานโครงการสตรีและเยาวชนศึกษา ควบคุมดูแลการบริหารงานโครงการสตรีและเยาวชนศึกษา ก่อตั้งขึ้นตั้งแต่ พ.ศ. ๒๕๒๙ดำเนินงานควบคู่มากับโครงการประสานความร่วมมือเพื่อพัฒนาสตรีในประเทศไทย (ปพส. หรือWomen Development Consortium Thailand WIDCIT) โครงการ ปพส.เป็นโครงการชั่วคราวที่ได้รับสนับสนุนจากรัฐบาลแคนนาดาในช่วงปี พ.ศ. ๒๕๒๙ - ๒๕๓๖ปัจจุบันนี้ โครงการ ปพส. สิ้นสุดลงแล้วคงเหลือแต่โครงการสตรีและเยาวชนศึกษางานของโครงการสตรีและเยาวชนศึกษาประกอบด้วยงานพัฒนาหลักสูตร งานวิจัย ศูนย์ข้อมูลและงานบริการวิชาการและสังคมการดำเนินงานในปี พ.ศ. ๒๕๓๙เป็นการสานต่อแนวงานที่โครงการสตรีและเยาวชนศึกษาได้ดำเนินมาโดยลำดับและปรากฏเป็นรูปธรรมที่ชัดเจนขึ้นหลายกิจกรรมได้จัดร่วมกับหน่วยงานอื่นทั้งภายในและภายนอกมหาวิทยาลัย เช่น ศูนย์การศึกษาเพื่อพัฒนาประชาธิปไตยคณะนิติศาสตร์ องค์การแรงงานระหว่างประเทศ (International Labour Organization)ฯลฯทำให้บรรลุเป้าหมายของการสร้างเครือข่ายการทำงานได้ระดับหนึ่งในด้านเนื้อหาของงานนอกเหนือจากสานต่อประเด็นสตรี และเยาวชน โดยทั่วไปแล้วคณะกรรมการชุดนี้ได้ดำเนินกิจกรรมตามมติจากการสัมมนาประเมินผลการดำเนินงานในช่วง ๓ปี ที่ผ่านมาของคณะกรรมการ ซึ่งระบุอย่างชัดเจนว่าโครงการสตรีและเยาวชนศึกษาจะให้ความสำคัญเป็นพิเศษต่อประเด็นกรณีส่วนร่วมทางการเมืองของสตรีและแรงงานสตรีการดำเนินงานและประสานงานในลักษณะเครือข่าย :โครงการสตรีและเยาวชนศึกษามหาวิทยาลัยธรรมศาสตร์มีพันธกิจร่วมกับคณะกรรมการส่งเสริมและประสานงานสตรีแห่งชาติ (กสส.)และสมาชิกเครือข่ายของ กสส. ในการสร้างฐานข้อมูลบรรณานุกรมสตรีศึกษา โดยระยะแรกเป็นการดำเนินงานข้อมูลด้านงานวิจัยและวิทยานิพนธ์เกี่ยวกับสตรีไทยข้อ ๓ มหาวิทยาลัยธรรมศาสตร์มีโครงสร้างและจัดหน่วยงานภายในอำนาจหน้าที่และวิธีดำเนินงานของคณะ ดังต่อไปนี้๓.๑ คณะนิติศาสตร์คณะนิติศาสตร์มีจุดมุ่งหมายเพื่อผลิตบัณฑิตให้มีความรอบรู้กฎหมายทั้งในภาคทฤษฎีและในภาคปฏิบัติให้สามารถที่จะออกไปประกอบวิชาชีพทางกฎหมายแขนงต่างๆ ได้โดยฝึกฝนให้นักศึกษาสามารถใช้วิชากฎหมายให้ถูกต้องแก่กรณี รู้จักใช้เหตุผลเข้าใจในตัวบทกฎหมายทั้งในการตีความและเจตนารมณ์ของกฎหมายและยังจะต้องประพฤติตนอยู่ในกรอบจรรยาบรรณมีความหนักแน่นมั่นคง มีความสำนึกทางสังคมและรับผิดชอบในวิชาชีพของนักกฎหมายซึ่งเปิดดำเนินการเรียนการสอนใน ๕ หลักสูตร ดังนี้- หลักสูตรนิติศาสตรบัณฑิต สาขาวิชานิติศาสตรบัณฑิต- หลักสูตรประกาศนียบัตรทางกฎหมายมหาชน- หลักสูตรประกาศนียบัตรบัณฑิตทางกฎหมายธุรกิจ- หลักสูตรนิติศาสตรมหาบัณฑิต จัดการศึกษาออกเป็น ๕สาขาวิชา คือ สาขากฎหมายเอกชน (Private Law) สาขากฎหมายอาญา (Criminal Law)สาขากฎหมายมหาชน (Public Law) สาขากฎหมายระหว่างประเทศ (International Law)และสาขากฎหมายธุรกิจ (Business Law)- หลักสูตรนิติศาสตรดุษฎีบัณฑิตนอกเหนือจากความมุ่งหมายที่ได้กล่าวแล้วนั้นคณะนิติศาสตร์ยังให้บริการวิชาการแก่สังคมโดยจัดตั้งสำนักงานบริการประชาชนทางกฎหมายซึ่งสรุปอำนาจหน้าที่ได้ ดังนี้๑. เพื่อให้คำแนะนำทางด้านกฎหมายแก่ประชาชนได้รู้ถึงสิทธิและหน้าที่ของตนเอง๒. เพื่อสนับสนุนให้ประชาชนที่ยากจนในสังคมได้รับความยุติธรรมอย่างเสมอกัน๓. เพื่อเผยแพร่ความรู้ทางด้านกฎหมายแก่ประชาชน๔.เพื่ออบรมและปลูกฝังให้นักศึกษาตระหนักถึงภาระหน้าที่อันจะก่อให้เกิดความเป็นธรรมแก่สังคม๕.เพื่อสนับสนุนนโยบายของกระทรวงมหาดไทยในการที่จะลดคดีอาชญากรรม และก่อให้เกิดความสงบเรียบร้อยสำหรับหมู่บ้านในชนบทโดยเผยแพร่อบรมกฎหมายแก่ผู้นำชาวบ้านและประชาชนในชนบท๖.เพื่อให้นักศึกษาได้มีโอกาสฝึกหัดให้ใช้ทักษะในภาคปฏิบัติวิชาชีพกฎหมายที่เป็นจริง๗.เพื่อให้นักศึกษาได้มีประสบการณ์ในการทำงานก่อนจบการศึกษา๘. เพื่อผลิตบัณฑิตที่มีคุณภาพ มีความรู้ มีคุณธรรม และมีประสบการณ์ในวิชาชีพกฎหมายออกไปรับใช้สังคม๙.เพื่อให้นักศึกษาและอาจารย์ได้มีโอกาสแลกเปลี่ยนความรู้ความคิดเห็นร่วมกันในการศึกษาวิชานิติศาสตร์๑๐.เพื่อให้นักศึกษาตระหนักถึงภาระหน้าที่ในการนำความรู้ทางกฎหมายไปใช้ให้เป็นประโยชน์ต่อสังคมคณะนิติศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็นงานบริหารและธุรการ งานคลังและพัสดุ งานบริการการศึกษา งานนโยบายและแผนโครงการบริการสังคม และงานบริการประชาชนทางกฎหมาย๓.๒ คณะพาณิชยศาสตร์และการบัญชีคณะพาณิชยศาสตร์และการบัญชี มีจุดมุ่งหมายสำคัญเพื่อให้ผู้สำเร็จการศึกษามีความรู้ความเข้าใจอย่างลึกซึ้งที่จะประกอบวิชาชีพที่เลือกไว้เป็นอย่างดีมีความรู้ในวิชาชีพทางธุรกิจสามารถพึ่งพาตนเองได้ มีความเข้าใจ ตระหนักถึงศักยภาพและข้อจำกัดของตัวเองสามารถพัฒนาความรู้และทักษะของตนเองได้อย่างต่อเนื่องมีคุณภาพและมีความรับผิดชอบต่อสังคม ซึ่งเปิดดำเนินการเรียนการสอนใน ๔ หลักสูตร คือ- หลักสูตรระดับปริญญาตรี มี ๗ สาขาวิชา คือสาขาวิชาการบัญชี (บช.) สาขาวิชาการเงิน (กง.) สาขาวิชาการตลาด (กต.)สาขาวิชาการบริหารทรัพยากรมนุษย์และองค์การ (ทอ.)สาขาวิชาบริหารอุตสาหการและปฏิบัติการ (อส.)สาขาวิชาการบริหารการขนส่งระหว่างประเทศ (ขร.)และสาขาวิชาระบบสารสนเทศเพื่อการจัดการ (รส.)- หลักสูตรประกาศนียบัตรบัณฑิตทางการประเมินราคาทรัพย์สิน- หลักสูตรระดับมหาบัณฑิต มี ๔ สาขาวิชา สาขาบริหารธุรกิจสาขาการบัญชี สาขาการตลาด ภาคภาษาอังกฤษ (MIM) และสาขาบริหารธุรกิจสำหรับผู้บริหาร(XMBA)-หลักสูตรระดับดุษฎีบัณฑิต มี ๒ สาขาวิชา คือสาขาวิชาบริหารธุรกิจและสาขาวิชาการตลาดคณะพาณิชยศาสตร์และการบัญชีมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานธุรการงานคลัง งานบริการการศึกษา งานบริการ ทางวิชาการ งานบัณฑิตศึกษา และงานวิจัย๓.๓ คณะรัฐศาสตร์คณะรัฐศาสตร์มีจุดมุ่งหมายเพื่อผลิตบัณฑิตที่มีความรู้ความสามารถทางรัฐศาสตร์ทั้งทางด้านทฤษฎีและการปฏิบัติ รู้จักวิธีแสวงหาความรู้ วิเคราะห์สถานการณ์ต่าง ๆได้สามารถประยุกต์ใช้ความรู้ที่ได้เรียนมาให้เป็นประโยชน์ทั้งต่อตนเองและสังคมโดยส่วนรวมรวมทั้งเป็นผู้มีคุณธรรมและมีความรับผิดชอบต่อสังคมด้วยซึ่งเปิดดำเนินการเรียนการสอนใน ๓หลักสูตร ดังนี้- หลักสูตรรัฐศาสตรบัณฑิต มี ๓ สาขาวิชา คือสาขาวิชาการเมืองการปกครอง สาขาวิชาบริหารรัฐกิจ และสาขาวิชาการระหว่างประเทศ- หลักสูตรรัฐศาสตรมหาบัณฑิต มี ๓ สาขาวิชา คือสาขาวิชาการปกครอง สาขาวิชาการระหว่างประเทศและการฑูต และสาขาวิชาการบริหารรัฐกิจ- หลักสูตรรัฐศาสตรมหาบัณฑิต สาขาความสัมพันธ์ระหว่างประเทศ(ภาคภาษาอังกฤษ)นอกเหนือจากภารกิจหลักแล้ว คณะฯ ยังดำเนินกิจกรรมต่าง ๆในด้านบริการความรู้ทางวิชาการแก่สังคมควบคู่กับการผลิตบัณฑิตอย่างต่อเนื่องและจะยังคงดำเนินกิจกรรมนี้ต่อไปในอนาคต ทั้งนี้เพราะวิชาการด้านรัฐศาสตร์เป็นองค์ความรู้แขนงหนึ่งที่ถือเป็นแนวทางในการบริหารปกครองและการติดต่อประสานสัมพันธ์ระหว่างประเทศเพื่อจะนำมาซึ่งความเป็นอยู่อย่างสงบสุขเจริญก้าวหน้ามาสู่สังคมประเทศชาติคณะรัฐศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็นงานบริหารและธุรการ งานบริการการศึกษา งานคลังและทรัพย์สิน งานนโยบายและแผนงานวิจัย และงานบริการทางวิชาการ๓.๔ คณะเศรษฐศาสตร์คณะเศรษฐศาสตร์ มีจุดมุ่งหมายเพื่ออำนวยการศึกษาเศรษฐศาสตร์โดยมุ่งเน้นให้นักศึกษาได้เข้าใจปัญหาพื้นฐาน และกลไกการทำงานของระบบเศรษฐกิจโดยเฉพาะอย่างยิ่งในส่วนที่ตรงต่อประเด็นของปัญหาในสังคมไทยเพื่อพัฒนาความสามารถของนักศึกษาในการใช้เหตุผลและเครื่องมือทางเศรษฐศาสตร์และเพื่อกระตุ้นให้นักศึกษามีความสำนึกต่อสังคมซึ่งเปิดดำเนินการเรียนการสอนใน ๓ หลักสูตรและอีก ๑ โครงการ ดังนี้- หลักสูตรเศรษฐศาสตรบัณฑิต- หลักสูตรเศรษฐศาสตรมหาบัณฑิต (ภาคภาษาไทย)สาขาวิชาเศรษฐศาสตร์ธุรกิจ- หลักสูตรเศรษฐศาสตร์ดุษฎีบัณฑิต (ศึกษาเป็นภาษาอังกฤษ)- โครงการปริญญาโททางเศรษฐศาสตร์ (ศึกษาเป็นภาษาอังกฤษ)คณะเศรษฐศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานบริหารฯ ซึ่งแบ่งส่วนงานต่าง ๆ ภายในหน่วยงานออกเป็น งานธุรการงานอำนวยการศึกษา และงานสนับสนุนวิชาการ๓.๕ คณะสังคมสงเคราะห์ศาสตร์คณะสังคมสงเคราะห์ศาสตร์มีจุดมุ่งหมายเพื่อผลิตบัณฑิตให้มีความรู้ทัศนคติทักษะของวิชาชีพสังคมสงเคราะห์ในการเสริมสร้างและพัฒนาศักยภาพของคนชุมชน สังคม และสิ่งแวดล้อม เพื่อนำไปสู่การพัฒนาคุณภาพชีวิต ระบบสวัสดิการและการพัฒนาสังคมรวมทั้งสามารถทำงานร่วมกับนักวิชาการและนักวิชาชีพอื่นได้อย่างเหมาะสมซึ่งเปิดดำเนินการเรียนการสอนใน ๓ หลักสูตร ดังนี้- หลักสูตรสังคมสงเคราะห์ศาสตรบัณฑิต- การศึกษาปริญญาโททางสังคมสงเคราะห์ แบ่งการศึกษาออกเป็น ๙สาขาวิชา คือ สาขาสังคมสงเคราะห์ศาสตร์ สาขาสังคมสงเคราะห์ทางการแพทย์สาขาสังคมสงเคราะห์ในกระบวนการยุติธรรม สาขาสังคมสงเคราะห์ทางการศึกษาสาขาสังคมสงเคราะห์ในกระบวนการยุติธรรม (ส่วนภูมิภาค) สาขาพัฒนาชุมชนสาขาพัฒนาแรงงานและสวัสดิการ สาขาการบริหาร และนโยบายสวัสดิการสังคมและสาขาการบริหารงานยุติธรรม- หลักสูตรสังคมสงเคราะห์ศาสตรดุษฎีบัณฑิต สาขาบริหารสังคมคณะสังคมสงเคราะห์ศาสตร์ มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆภายในหน่วยงานออกเป็นงานบริหารและธุรการ งานบริการการศึกษา งานการเงินและการบัญชีงานทางวิชาการประเมินผลและงานวิจัย และงานบริการ๓.๖ คณะศิลปศาสตร์คณะศิลปศาสตร์มีจุดมุ่งหมายเพื่อสร้างบัณฑิตที่มีความรอบรู้ทางด้านศิลปศาสตร์เข้าใจมนุษย์และสังคม เข้าใจในคุณค่าของศิลปวัฒนธรรมสามารถใช้เหตุผลวิเคราะห์วิจารณ์อย่างสร้างสรรค์สามารถประยุกต์ใช้ความรู้ในการดำรงชีวิตและการทำงานอย่างมีประสิทธิภาพเป็นผู้มีจริยธรรม และมีความรับผิดชอบต่อสังคม ซึ่งเปิดดำเนินการเรียนการสอนใน ๓หลักสูตรดังนี้- หลักสูตรศิลปศาสตรบัณฑิต แบ่งออกเป็น ๑๔ สาขาวิชา คือสาขาวิชาจิตวิทยา สาขาวิชาบรรณารักษศาสตร์และสารนิเทศศาสตร์ สาขาประวัติศาสตร์สาขาวิชาปรัชญา สาขาวิชาภาษาจีน สาขาวิชาภาษาญี่ปุ่น สาขาวิชาภาษาไทยสาขาวิชาภาษาฝรั่งเศส สาขาวิชาภาษาเยอรมัน สาขาวิชาภาษารัสเซียสาขาวิชาภาษาและวรรณคดีอังกฤษ สาขาวิชาภาษาศาสตร์ สาขาวิชาภาษาอังกฤษและสาขาวิชาภูมิศาสตร์-หลักสูตรประกาศนียบัตรบัณฑิตทางการแปลภาษาไทยและภาษาอังกฤษ- หลักสูตรปริญญาศิลปศาสตรมหาบัณฑิต แบ่งออกเป็น ๙ สาขาวิชาคือ สาขาภาษาศาสตร์ (ภาษาไทย) สาขาประวัติศาสตร์ สาขาบรรณารักษศาสตร์และสารนิเทศศาสตร์สาขาจิตวิทยาอุตสาหกรรมและองค์การ สาขาจิตวิทยาการปรึกษา สาขาการแปลภาษาฝรั่งเศส-ไทยสาขาฝรั่งเศสศึกษา สาขาพุทธศาสนศึกษา และสาขาญี่ปุ่นศึกษานอกเหนือจากภารกิจหลักดังกล่าวแล้ว คณะฯยังให้บริการทางวิชาการแก่สังคม ซึ่งจัดเป็นโครงการต่าง ๆ ได้ดังนี้๑. โครงการฝึกอบรมภาษาอังกฤษเชิงธุรกิจ๒.โครงการประกาศนียบัตรบัณฑิตทางการแปลภาษาไทยและภาษาอังกฤษ๓. โครงการจัดสอบภาษาอังกฤษให้หน่วยงานภายนอก๔. โครงการอบรมภาษาเยอรมันสำหรับบุคคลทั่วไป๕. โครงการอบรมภาษารัสเซียสำหรับบุคคลทั่วไป๖. โครงการสอนภาษาไทยแก่ชาวต่างประเทศ๗. โครงการจัดทำข้อมูลสารสนเทศภูมิศาสตร์เพื่อผลิตแผนที่ดินเปรี้ยวและดินเค็ม ในภาคใต้๘. โครงการฝึกอบรม MINI I/O PSYCHOLOGY๙. โครงการอบรมภาษาและวัฒนธรรมจีนสำหรับบุคคลทั่วไปคณะศิลปศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะ ฯ ซึ่งแบ่งส่วนงานต่าง ๆ ภายในหน่วยงานออกเป็นงานบริหารและธุรการ งานการคลัง งานพัสดุ งานบริการการศึกษา งานบัณฑิตศึกษางานเทคโนโลยีทางการศึกษาและงานนโยบายและแผน๓.๗ คณะวารสารศาสตร์และสื่อสารมวลชนคณะวารสารศาสตร์และสื่อสารมวลชนมีจุดมุ่งหมายเพื่อให้การศึกษา อบรม ฝึกฝน และวิจัยทางวารสารศาสตร์และสื่อสารมวลชนเช่น หนังสือพิมพ์ วิทยุ โทรทัศน์ ภาพยนตร์ โฆษณาและการประชาสัมพันธ์แก่นักศึกษาให้มีความรู้ ความชำนาญสามารถวินิจฉัยและตัดสินปัญหาในสังคมในส่วนที่เกี่ยวข้องอย่างมีประสิทธิภาพอันจะนำไปใช้ในการประกอบวิชาชีพสื่อสารมวลชนเพื่อให้เกิดประโยชน์ต่อส่วนรวมซึ่งเปิดดำเนินการเรียนการสอนใน ๓ หลักสูตร ดังนี้- หลักสูตรวารสารศาสตรบัณฑิต แบ่งออกเป็น ๖ กลุ่มวิชาหลักคือ กลุ่มวิชาบริหารการสื่อสาร กลุ่มวิชาหนังสือพิมพ์และสิ่งพิมพ์ กลุ่มวิชาวิทยุและโทรทัศน์กลุ่มวิชาประชาสัมพันธ์ กลุ่มวิชาโฆษณา และกลุ่มวิชาภาพยนตร์- หลักสูตรวารสารศาสตร์มหาบัณฑิต สาขาวิชาสื่อสารมวลชนและสาขาการบริหารสื่อสารมวลชน- หลักสูตรปรัชญาดุษฎีบัณทิต สาขาสื่อสารมวลชนนอกจากนี้คณะ ฯ กำลังวางแผนเพื่อจัดตั้ง Media TrainingCenter ให้เป็นศูนย์ฝึกอบรมด้านสื่อสารมวลชนระหว่างประเทศเพื่อรองรับความเจริญและความก้าวหน้าของเทคโนโลยีด้านสื่อสารมวลชน โดยจะจัดตั้ง ณศูนย์รังสิตคณะวารสารศาสตร์และสื่อสารมวลชนมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานธุรการงานวิเคราะห์วางแผนและการคลัง งานห้องปฏิบัติการเทคนิค งานวิชาการงานฝ่ายการนักศึกษา และงานบัณฑิตศึกษา๓.๘ คณะสังคมวิทยาและมานุษยวิทยาคณะสังคมวิทยาและมานุษยวิทยามีจุดมุ่งหมายเพื่อผลิตบัณฑิตให้มีความรู้ทางด้านทฤษฎีและระเบียบวิธีวิจัยในสาขาสังคมวิทยาและมานุษยวิทยาเข้าใจสังคมโดยเฉพาะอย่างยิ่งสังคมไทยอย่างกว้างขวางสามารถรู้จักข้อเท็จจริงเกี่ยวกับองค์ประกอบของวัฒนธรรมตลอดจนกลไกของสังคมรวมทั้งสามารถวิเคราะห์สังคมทั้งในอดีตและปัจจุบัน ซึ่งเปิดดำเนินการเรียนการสอนใน ๔ หลักสูตร ดังนี้- หลักสูตรสังคมวิทยาและมานุษยวิทยาสาขาวิชาสังคมวิทยาและมานุษยวิทยา- หลักสูตรประกาศนียบัตรบัณฑิตการวิจัยทางสังคม- หลักสูตรสังคมวิทยามหาบัณฑิต- หลักสูตรปริญญาโทสาขามานุษยวิทยานอกจากนี้คณะสังคมวิทยาและมานุษยวิทยายังจัดให้บริการทางวิชาการแก่สังคมอย่างต่อเนื่องให้กับกลุ่มวิชาชีพและประชาชนทั่วไปเพื่อให้มีความรู้ความเข้าใจผลผลิตทางวัฒนธรรมและตระหนักถึงคุณค่าของการอนุรักษ์ทรัพยากรทางวัฒนธรรมแก่สังคมตลอดจนสามารถนำความรู้จากการอบรมไปปรับใช้ให้เป็นประโยชน์ต่อการดำรงชีวิตคณะสังคมวิทยาและมานุษยวิทยามีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานธุรการงานบริการการศึกษา งานสนับสนุนวิชาการเฉพาะสาขาสังคมพฤติกรรมศาสตร์งานนโยบายและแผน และงานวิจัย๓.๙ คณะวิทยาศาสตร์และเทคโนโลยีคณะวิทยาศาสตร์และเทคโนโลยีมีจุดมุ่งหมายเพื่อผลิตและเพิ่มศักยภาพของบัณฑิตให้มีความรู้ความสามารถด้านการใช้เทคโนโลยีสารสนเทศที่สอดคล้องกับพัฒนาการด้านเทคโนโลยีและวิทยาการต่างๆ ของโลกปัจจุบันและเป็นไปตามความต้องการของตลาดแรงงาน เพื่อเสริมสร้างและพัฒนาองค์ความรู้และเทคโนโลยีสำหรับประยุกต์ข้อมูลข่าวสารและวิทยาการทางเทคโนโลยีให้บัณฑิตสามารถนำมาประกอบการวางแผนในการตัดสินใจแก้ปัญหาได้อย่างมีประสิทธิภาพ ซึ่งเปิดดำเนินการเรียนการสอนใน ๓ หลักสูตร ดังนี้- หลักสูตรวิทยาศาสตร์บัณฑิตสาขาวิชาวิทยาศาสตร์สิ่งแวดล้อม สาขาวิชาวิทยาศาสตร์สุขภาพ สาขาวิชาเทคโนโลยีชนบทสาขาวิชาเทคโนโลยีการเกษตร สาขาวิชาศาสตร์คอมพิวเตอร์ สาขาวิชาคณิตศาสตร์ประยุกต์สาขาวิชาคณิตศาสตร์ สาขาวิชาสถิติ สาขาวิชาวิทยาศาสตร์และเทคโนโลยีการอาหารสาขาวิชาเคมี สาขาวิชาฟิสิกส์อิเล็กทรอนิกส์ สาขาวิชาฟิสิกส์ สาขาวิชาเทคโนโลยีชีวภาพหลักสูตรวิชาโทคอมพิวเตอร์ประยุกต์ หลักสูตรวิชาโทคณิตศาสตร์ประกันภัย หลักสูตรวิชาโทสาขาวิชาวิทยาศาสตร์การกีฬาและวิชาที่คณะฯ เปิดสอน- หลักสูตรประกาศนียบัตรบัณฑิตทางเทคโนโลยีสารสนเทศทางสถิติ- หลักสูตรวิทยาศาสตรมหาบัณฑิตสาขาวิชาวิทยาศาสตร์สิ่งแวดล้อม สาขาวิชาสถิติประยุกต์ และสาขาวิทยาการคอมพิวเตอร์นอกเหนือจากภารกิจหลักที่ต้องดำเนินการแล้ว คณะฯยังจัดโครงการบริการสังคมเพื่อความรู้ทางคอมพิวเตอร์ ทั้งที่ท่าพระจันทร์และรังสิตรวมทั้งโครงการค่ายคอมพิวเตอร์สำหรับเยาวชนภาคฤดูร้อนของทุกปีคณะวิทยาศาสตร์และเทคโนโลยีมีการจัดโครงสร้างขององค์กรเพื่อให้การบริหารงาน เป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็นงานบริหารและธุรการ งานบริการการศึกษา งานการเงินและบัญชี งานนโยบายและแผนงานพัสดุ งานอาคารและสถานที่ และโครงการจัดตั้งศูนย์บริการเทคโนโลยีสารสนเทศ๓.๑๐ คณะวิศวกรรมศาสตร์คณะวิศวกรรมศาสตร์มีจุดมุ่งหมายเพื่อผลิตบัณฑิตที่มีความรู้และความสามารถในการประกอบวิชาชีพในทางวิศวกรรมศาสตร์มีทักษะ และความพร้อมในการรับการถ่ายทอดและพัฒนาเทคโนโลยีระดับสูง มีความใฝ่รู้ และมีความคิดสร้างสรรค์มีคุณธรรม ซึ่งเปิดดำเนินการเรียนการสอนใน ๒ หลักสูตร ดังนี้- หลักสูตรวิศวกรรมศาสตรบัณฑิต มี ๖ สาขาวิชา คือสาขาวิชาวิศวกรรมไฟฟ้าสาขาวิชาวิศวกรรมอุตสาหการ สาขาวิชาวิศวกรรมโยธาสาขาวิชาวิศวกรรมเคมี สาขาวิชาวิศวกรรมเครื่องกล และสาขาวิชาสถาปัตยกรรม- หลักสูตรวิศวกรรมศาสตรมหาบัณฑิตสาขาวิชาวิศวกรรมอุตสาหการและสาขาวิชาวิศวกรรมโยธานอกจากนี้ คณะฯ ยังจัดให้มีโครงการด้านวิจัยและบริการสังคมประกอบไปด้วย โครงการฝึกอบรมคอมพิวเตอร์แก่บุคลากรของคณะฯโครงการจัดทำรายงานวิจัยประจำปีของคณะฯ และโครงการขยายและปรับปรุงห้องสมุดและResources Center คณะวิศวกรรมศาสตร์คณะวิศวกรรมศาสตร์ มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานบริหารและธุรการงานบริการการศึกษา งานคลังและพัสดุ งานอาคารสถานที่และยานพาหนะ งานนโยบายและแผนและงานวิเทศสัมพันธ์๓.๑๑ คณะแพทยศาสตร์หลักสูตรแพทยศาสตรบัณฑิตของคณะแพทยศาสตร์มหาวิทยาลัยธรรมศาสตร์ จะมุ่งที่การผลิตบัณฑิตให้ความรู้ ความสามารถที่จะไปปฏิบัติงานได้ในชุมชนต่าง ๆ ของประเทศไทยในขณะเดียวกันก็จะสร้างทักษะและเจตคติทำให้แพทย์ที่สำเร็จจากหลักสูตรนี้สามารถใช้ความคิดในการแก้ไขปัญหาสุขภาพของบุคคลครอบครัว และชุมชน มีคุณธรรม และจริยธรรมอันเหมาะสมกับวิชาชีพซึ่งเปิดดำเนินการเรียนการสอนใน ๒ หลักสูตร คือ- หลักสูตรแพทยศาสตรบัณฑิต- หลักสูตรประกาศนียบัตรทางวิทยาศาสตร์การแพทย์คลินิกสาขาเวชศาสตร์ครอบครัวนอกจากความมุ่งหมายหลักที่ต้องดำเนินการแล้ว คณะฯยังให้บริการด้านสังคมทั่วไป เช่น จัดหน่วยแพทย์เคลื่อนที่ออกให้บริการตรวจสุขภาพรักษาพยาบาลให้ชุมชน และโรงงานอุตสาหกรรมดำเนินการจัดการประชุมวิชาการสำหรับบุคลากรทั้งภายในและภายนอก ดำเนินโครงการในวันสำคัญๆ โดยการจัดกิจกรรมตรวจสุขภาพ การจัดบอร์ดให้ความรู้ต่าง ๆ เช่น วันแม่ วันสถาปนาคณะ/มหาวิทยาลัยวันพยาบาลสากล และโครงการอื่น ๆคณะฯ มีหน่วยงานในสังกัด คือ สถานวิทยาศาสตร์พรีคลินิกสถานวิทยาศาสตร์คลินิกโรงพยาบาลธรรมศาสตร์ฯ โครงการสถานเวชศาสตร์ชุมชนครอบครัวและเวชศาสตร์ฉุกเฉินคณะแพทยศาสตร์ มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานบริหารธุรการและประชาสัมพันธ์งานนโยบายและแผน ฝ่ายการศึกษา งานการคลัง งานพัสดุ งานการเจ้าหน้าที่และงานอาคารสถานที่/ยานพาหนะและซ่อมบำรุง๓.๑๒ คณะทันตแพทยศาสตร์คณะทันตแพทยศาสตร์มีจุดมุ่งหมายเพื่อที่จะผลิตบัณฑิตให้มีจรรยาบรรณและจริยธรรมในวิชาชีพ (ProfessionalEthics)ตลอดจนมีความรับผิดชอบต่อสังคมและส่งเสริมทำนุบำรุงศิลปวัฒนธรรมซึ่งเปิดดำเนินการเรียนการสอนใน๑ หลักสูตร คือ หลักสูตรทันตแพทยศาสตรบัณฑิตนอกจากภารกิจหลักที่ต้องดำเนินการแล้ว คณะยังให้บริการทางวิชาการแก่สังคมทั่วไป เช่น จัดทำหนังสือ ฟันดีมีใช้ตลอดชีวิตให้บริการทันตกรรมแก่อาจารย์ ข้าราชการและประชาชนทั่วไป เป็นประจำ ณแผนกทันตกรรมโรงพยาบาลธรรมศาสตร์เฉลิมพระเกียรติและให้บริการทันตกรรม ณ งานแพทย์และอนามัยกองกิจการนักศึกษา(ท่าพระจันทร์)คณะทันตแพทยศาสตร์มีการจัดโครงสร้างขององค์กรเพื่อ่ให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็นฝ่ายบริหารและธุรการ ฝ่ายการเงินและพัสดุ และฝ่ายวิชาการและวิจัย๓.๑๓ คณะสหเวชศาสตร์คณะสหเวชศาสตร์มีจุดมุ่งหมายของหลักสูตรเน้นหลักสูตรที่รวมวิชาการทั้งภาคทฤษฎีและภาคปฏิบัติโดยจะประยุกต์ความรู้ทางด้านวิทยาศาสตร์เทคโนโลยีทางการแพทย์เข้าด้วยกันเพื่อให้บัณฑิตที่สำเร็จออกไปมีความรู้ความสามารถในการตรวจวินิจฉัยโรคทางห้องปฏิบัติการการใช้และการดูแลรักษาอุปกรณ์ทางวิทยาศาสตร์ให้ได้ประโยชน์สูงสุด ซึ่งคณะฯเปิดดำเนินการเรียนการสอนใน ๑ หลักสูตร คือ หลักสูตรวิทยาศาสตรบัณฑิตสาขาวิชาเทคนิคการแพทย์ สาขาวิชากายภาพบำบัด สาขาวิชารังสีเทคนิคและสาขาวิชาอาชีวบำบัดนอกเหนือจากภารกิจหลักที่จะต้องดำเนินการแล้ว คณะฯยังให้บริการวิชาการ และการบริการสังคม ตัวอย่างเช่น เนื่องในโอกาสครบรอบปีที่ ๔๐ของวิชาชีพเทคนิคการแพทย์ คณะสหเวชศาสตร์ได้ร่วมมือกับสมาคมเทคนิคการแพทย์แห่งประเทศไทยจัดส่งอาจารย์และนักศึกษาไปให้บริการตรวจสุขภาพทางห้องปฏิบัติการให้แก่ประชาชนโดยไม่คิดมูลค่าทั่วประเทศคณะสหเวชศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็น งานบริหารงานบริการวิชาการ งานนโยบายและแผน และงานบริการการศึกษา๓.๑๔ คณะพยาบาลศาสตร์คณะพยาบาลศาสตร์มีความเชื่อว่าวิชาชีพการพยาบาลเป็นวิชาชีพที่มีความสำคัญและจำเป็นของสังคมในการให้บริการด้านสุขภาพอนามัยแก่บุคคล ครอบครัวและชุมชน โดยความสำคัญในการดำรงชีวิตอย่างมีความสุขมีคุณภาพ การพยาบาลมีเป้าหมาย เพื่อช่วยให้บุคคลสามารถปรับตัวอยู่ในสังคมและสิ่งแวดล้อมได้อย่างมีประสิทธิภาพรวมทั้งสามารถดูแลสุขภาพตนเอง ทั้งในภาวะปกติภาวะเสี่ยงต่อความเจ็บป่วย และภาวะเจ็บป่วยซึ่งเปิดดำเนินการเรียนการสอนในระดับปริญญาตรี ๑ หลักสูตร คือ หลักสูตรพยาบาลศาสตรบัณฑิตประกอบด้วย ๕ กลุ่มวิชา คือ การพยาบาลผู้ใหญ่และผู้สูงอายุการพยาบาลเด็กและวัยรุ่น การพยาบาลอนามัยชุมชน การพยาบาลครอบครัวและผดุงครรภ์และการพยาบาลสุขภาพจิตและจิตเวชนอกจากนี้คณะฯ ยังให้บริการทางวิชาการโดยทั่วไป เช่นสอนเรื่องการตรวจเต้านมด้วยตนเอง สาธิตปฏิบัติการช่วยฟื้นคืนชีพและโดยอาจารย์ของคณะได้เป็นวิทยากรบรรยายและนิเทศงานในส่วนที่เกี่ยวกับวิชาชีพและวิชาการพยาบาลทั่วๆ ไปเป็นประจำตามหน่วยงานที่เชิญมาคณะพยาบาลศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการคณะฯ ซึ่งแบ่งส่วนงานต่าง ๆ ภายในหน่วยงานออกเป็นงานบริหารและธุรการ งานนโยบายและแผน งานคลังและพัสดุ และงานบริการการศึกษา๓.๑๕ บัณทิตวิทยาลัยบัณฑิตวิทยาลัย จัดตั้งขึ้นเมื่อวันที่ ๒๗ มิถุนายน พ.ศ.๒๕๒๖ มีวัตถุประสงค์ เพื่อเป็นศูนย์กลางพัฒนาคุณภาพการศึกษาและการบริหารการศึกษาระดับบัณฑิตศึกษาส่งเสริมและควบคุมการศึกษาทุกสาขาวิชาให้มีมาตรฐานเดียวกันและขยายออกไปในทิศทางที่เหมาะสมส่งเสริมความเป็นเลิศทางวิชาการ จะเป็นศูนย์กลางการศึกษาและวิจัยในลักษณะสหสาขาวิชาเป็นศูนย์กลางการวิจัยของนักศึกษาระดับบัณฑิตศึกษาเป็นศูนย์ประสานงานการจัดการศึกษาแบบนานาชาติเป็นศูนย์กลางการดำเนินการเรื่องการจัดสอบคัดเลือกเข้าศึกษาต่อระดับบัณฑิตศึกษาและเป็นศูนย์กลางประสานงานระหว่างมหาวิทยาลัยทั้งภายในและภายนอกประเทศในระดับบัณฑิตศึกษา ซึ่งรับผิดชอบดูแลและให้บริการแก่ทุกคณะทุกโครงการที่จัดการศึกษาในระดับบัณฑิตศึกษาแบ่งออกเป็นระดับต่าง ๆ ดังนี้- ระดับประกาศนียบัตรบัณฑิต ๖ คณะ ๑ สำนัก ๑ สถาบัน : ๑๐สาขาวิชา- ระดับปริญญาโท ๑๐ คณะ ๑ สำนัก ๑ สถาบัน ๑ วิทยาลัย : ๕๒สาขาวิชา- ระดับปริญญาเอก ๖ คณะ : ๗ สาขาวิชาบัณฑิตวิทยาลัยมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการ ซึ่งแบ่งส่วนงานต่าง ๆ ภายในหน่วยงานออกเป็น งานวิชาการงานวางแผนและพัฒนา งานบริการนักศึกษาและงานธุรการ๓.๑๖ โครงการจัดตั้งคณะศิลปกรรมศาสตร์โครงการจัดตั้งคณะศิลปกรรมศาสตร์เปิดดำเนินการเรียนการสอนในระดับปริญญาตรี ๒ สาขาวิชา คือสาขาวิชาศิลปะการออกแบบพัสตราภรณ์ และสาขาวิชาการละคอนโครงการจัดตั้งคณะศิลปกรรมศาสตร์มีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นมีสำนักงานเลขานุการโครงการจัดตั้งฯ ซึ่งแบ่งส่วนงานต่าง ๆ ภายในหน่วยงาน ออกเป็นงานธุรการ งานบริการการศึกษา งานกิจการนักศึกษา งานนโยบายและแผนและงานบริการการศึกษาข้อ ๔ มหาวิทยาลัยธรรมศาสตร์มีโครงสร้างและจัดหน่วยงานภายในอำนาจหน้าที่และวิธีดำเนินงานของสำนัก สถาบัน ดังต่อไปนี้๔.๑ สำนักหอสมุดสำนักหอสมุดมีอำนาจหน้าที่ที่สำคัญเพื่อให้เป็นแหล่งสารนิเทศที่ดีที่สุดในทุกสาขาวิชาเพื่อสนับสนุนการเรียนการสอน และการค้นคว้าวิจัยของอาจารย์ นักศึกษาและนักวิชาการของมหาวิทยาลัย เป็นศูนย์การเรียนรู้ด้วยตนเองอย่างสมบูรณ์แบบให้บริการห้องสมุดด้วยเทคโนโลยีสารสนเทศที่ทันสมัยสามารถสืบค้นข้อมูลได้อย่างมีประสิทธิภาพ ส่งเสริมและสนับสนุนกิจกรรมด้านต่าง ๆเพื่อเสริมสร้างทักษะในการอ่านหนังสือศิลปกรรมและการดนตรี อันจะช่วยจรรโลงใจให้นักศึกษามีทัศนคติที่ดีงามต่อสังคมและประเทศชาติสำนักฯ แบ่งส่วนงานต่าง ๆ ภายในหน่วยงานออกเป็นสำนักงานเลขานุการฝ่ายวิเคราะห์วัสดุสารนิเทศ ฝ่ายส่งเสริมและพัฒนาห้องสมุดฝ่ายพัฒนาวัสดุสารนิเทศ ฝ่ายเทคโนโลยีห้องสมุดและฝ่ายผลิตรายการบัตรและจัดเตรียมวัสดุสารนิเทศเพื่อบริการสำนักฯ มีหน่วยงานในสังกัดที่ต้องควบคุมดูแล คือหอสมุดปรีดี พนมยงค์ ห้องสมุดสัญญา ธรรมศักดิ์ห้องสมุดคณะพาณิชยศาสตร์และการบัญชี ห้องสมุดศาสตราจารย์ดิเรก ชัยนาม ห้องสมุดป๋วย อึ๊งภากรณ์ห้องสมุดคณะสังคมสงเคราะห์ศาสตร์และสังคมวิทยาและมานุษยวิทยา ห้องสมุดคณะวารสารศาสตร์และสื่อสารมวลชนศูนย์สนเทศเพื่อการวิจัยไทยคดีศึกษา ห้องสมุดศูนย์รังสิตห้องสมุดสถาบันเอเชียตะวันออกศึกษาห้องสมุดกลุ่มแพทย์ธรรมศาสตร์และศูนย์บริการสื่อการศึกษา๔.๒ สำนักเสริมศึกษาและบริการสังคมสำนักเสริมศึกษาและบริการสังคม จัดตั้งขึ้นเมื่อวันที่ ๖กุมภาพันธ์ ๒๕๒๙ มีวัตถุประสงค์ในการให้ความรู้เสริมเพิ่มแก่สาธารณชนโดยเฉพาะอย่างยิ่งผู้ด้อยโอกาสและเพื่อพัฒนาคุณภาพชีวิตและทรัพยากรมนุษย์แบ่งออกเป็น ๓ ลักษณะ คือ๑. การจัดฝึกอบรม - สัมมนา เป็นงานหลักของสำนักมีทั้งหลักสูตรระยะสั้นและระยะยาว โดยสำนักเป็นผู้จัดขึ้นเองหรือจัดร่วมกับหน่วยงานอื่นและยังบริการจัดให้แก่หน่วยงานหรือกลุ่มสนใจต่าง ๆรวมทั้งยินดีรับเป็นหน่วยงานกลางในการติดต่อประสานงานการจัดฝึกอบรม สัมมนาหรือการบริการความรู้ทางวิชาการให้แก่หน่วยงานต่าง ๆระหว่างภายในกับภายนอกมหาวิทยาลัยอีกด้วย๒. การรวบรวมข้อมูล เป็นงานรวบรวมข้อมูลที่เกี่ยวกับการอบรมหลักสูตรวิชาชีพการอบรม - สัมมนาที่หน่วยงานต่าง ๆ ทั้งจากภายในและภายนอกมหาวิทยาลัยจัดขึ้น ตลอดจนแหล่งของสิ่งพิมพ์ที่ให้ความรู้ในแนวเสริมศึกษาเพื่อชี้แนะให้สาธารณชนได้รับบริการตามประสงค์๓. การเผยแพร่ความรู้และข้อมูล เป็นงานเผยแพร่ความรู้และข้อมูลที่สำนักมีอยู่ในรูปของสื่อต่างๆนับเป็นงานที่สำคัญยิ่งอีกส่วนหนึ่งเพราะความรู้จะถึงสาธารณชนได้ก็ด้วยการเผยแพร่และตราบใดที่ผู้ประสงค์ใช้บริการไม่ทราบถึงสิ่งที่สามารถใช้ประโยชน์ได้สำนักก็ไม่อาจบรรลุวัตถุประสงค์ได้อย่างเต็มที่สำนักฯ มีหลักสูตรแบ่งออกได้เป็น ๓ กลุ่ม คือ- เสริมศึกษา : พัฒนาศักยภาพการบริหาร (administration/executivedevelopment)- เสริมศึกษา : เสริมความรู้และประสบการณ์ (knowledgeenlargement)- เสริมศึกษา : พัฒนาอาชีพ (career development)สำนักงานเลขานุการ แบ่งส่วนงานต่าง ๆ ภายในหน่วยงานออกเป็นฝ่ายการเงินและบัญชี และฝ่ายธุรการ๔.๓ สำนักทะเบียนและประมวลผลสำนักทะเบียนและประมวลผลจัดตั้งขึ้นตามประกาศทบวงมหาวิทยาลัย เมื่อวันที่ ๑๒ พฤศจิกายน พ.ศ. ๒๕๒๕เป็นหน่วยงานกลางที่ให้บริการทางวิชาการแก่นักศึกษาอาจารย์ ศิษย์เก่า ตลอดจนหน่วยงานทั้งภายในและภายนอกมหาวิทยาลัยตั้งแต่การรับเข้าศึกษา การขึ้นทะเบียนนักศึกษา การจดทะเบียนศึกษาลักษณะวิชาการประมวลผลการศึกษา การตรวจสอบและรับรองผลการศึกษา ฯลฯนอกจากนี้ยังเป็นหน่วยงานที่ให้การสนับสนุนการจัดการศึกษาของทุกคณะ/สาขาวิชาทั้งท่าพระจันทร์และศูนย์รังสิตให้ดำเนินไปอย่างมีประสิทธิภาพและเกิดประสิทธิผลสูงสุดสำนักแบ่งส่วนงานต่าง ๆ ภายในหน่วยงานออกเป็นฝ่ายรับเข้าศึกษา ฝ่ายสารสนเทศ ฝ่ายตรวจสอบและรับรองผลการศึกษา ฝ่ายทะเบียนประวัติ และหนังสือสำคัญ ฝ่ายทะเบียนศึกษา ฝ่ายประมวลผลข้อมูล และฝ่ายทะเบียนและประมวลผลศูนย์รังสิตสำนักงานเลขานุการมีอำนาจหน้าที่ที่สำคัญในการส่งเสริมและสนับสนุนการบริหารงานและการให้บริการในการอำนวยความสะดวกและจัดหาทรัพยากรพื้นฐานแก่ฝ่ายต่าง ๆ ของสำนักในเรื่องนโยบายและแผน งานสารบรรณ การเงิน/บัญชี งบประมาณ พัสดุ อาคารสถานที่ ยานพาหนะและปฏิบัติงานอื่น ๆ ตามที่ได้รับมอบหมายโดยสำนักงานเลขานุการได้จัดแบ่งหน้าที่และความรับผิดชอบภายในออกเป็นงานบริหารและธุรการ งานการเงินและพัสดุ และงานนโยบายและแผน๔.๔ สำนักบัณฑิตอาสาสมัครสำนักบัณฑิตอาสาสมัครมีอำนาจหน้าที่ที่สำคัญในการดำเนินการให้การศึกษาอบรมฝึกฝนการให้บริการแก่ชุมชนและสร้างเสริมประสบการณ์เกี่ยวกับท้องถิ่นชนบทให้แก่บัณฑิตไทยที่จบการศึกษาระดับปริญญาตรีจากทุกสาขาวิชาและทุกสถาบันโดยเริ่มดำเนินการมาตั้งแต่ปี ๒๕๑๒ในช่วงที่สถานการณ์ทางเศรษฐกิจในประเทศมีความแตกต่างระหว่างเมืองและชนบทอย่างเด่นชัดชนบทเป็นภาคที่ประสบความขาดแคลนอย่างมากทั้งด้านวัตถุและบุคลากร โดยเฉพาะอย่างยิ่งปัญญาชน คนหนุ่มสาว ที่มีโอกาสได้รับการศึกษาระดับสูงมีความสนใจในปัญหาของชนบทไม่มากนัก ศาสตราจารย์ ดร. ป๋วย อึ๊งภากรณ์ คณบดีคณะเศรษฐศาสตร์ในขณะนั้นร่วมกับผู้บริหารมหาวิทยาลัยและบุคลากรในวงการศึกษาได้นำเสนอความคิดจัดส่งบัณฑิตออกไปใช้ชีวิตร่วมกับชาวชนบทเพื่อเรียนรู้และหาประสบการณ์จากสภาพความเป็นจริงในการดำรงชีวิตของประชาชนในท้องถิ่นชนบทด้วยเชื่อว่าเป็นการสร้างให้บัณฑิตเกิดความสำนึกห่วงใยและความรับผิดชอบต่อชนบทและส่วนรวมในระยะยาวนอกเหนือจากภารกิจหลักที่จะต้องดำเนินการแล้ว สำนักฯยังให้บริการความรู้แก่สังคมและให้ความร่วมมือแก่หน่วยงานต่าง ๆ อาทิเช่น๑) จัดทำศูนย์ข้อมูลหมู่บ้านชนบทไทยรวบรวมข้อมูลที่ได้จากการดำเนินงานตามหลักสูตร อันได้แก่ สารนิพนธ์หรือข้อมูลระดับครัวเรือนในหมู่บ้านที่บัณฑิตอาสาสมัครปฏิบัติงานรวมทั้งข้อมูลเกี่ยวกับหมู่บ้านชนบทไทยด้านอื่น ๆ เพื่อใช้ประโยชน์ด้านการเรียนการสอนและให้บริการแลกเปลี่ยนข้อมูลข่าวสารแก่ผู้ที่สนใจและเกี่ยวข้อง๒)จัดโครงการอบรมระยะสั้นเกี่ยวกับเรื่องท้องถิ่นชนบทแก่บุคคลและหน่วยงานที่สนใจงานด้านการพัฒนาชนบท๓) จัดสัมมนาทางวิชาการในหัวข้อเรื่องที่อยู่ในความสนใจและเป็นประโยชน์แก่บุคคลและหน่วยงานในวงการพัฒนาชนบทโดยเชิญชาวบ้านจากท้องถิ่นชนบทมาร่วมรายการ๔) จัดโครงการสัมผัสชนบทแก่นักศึกษาในภาคฤดูร้อนเพื่อให้นักศึกษาได้เรียนรู้ความเป็นอยู่ของคนในชนบทโดยการใช้ชีวิตอยู่ในท้องถิ่นชนบท ๗ - ๑๐ วัน๕)ร่วมมือและประสานงานกับหน่วยงานอาสาสมัครระหว่างประเทศในโครงการแลกเปลี่ยนอาสาสมัครสหประชาชาติโครงการนักศึกษา อาสาสมัครพัฒนาจากมหาวิทยาลัย toronto ฝึกงานภาคสนามในประเทศไทย๖) จัดโครงการ understanding thai society และโครงการ lifein the village เป็นโครงการอบรมภาคภาษาอังกฤษแก่บุคลากรและอาสาสมัครต่างประเทศเพื่ออำนวยประโยชน์ในด้านการปรับตัวและการประกอบภารกิจอย่างมีประสิทธิภาพจากประสบการณ์ที่เป็นจริงโดยการทดลองใช้ชีวิตในชนบทสำนักงานเลขานุการ แบ่งส่วนงานต่าง ๆ ภายในหน่วยงานออกเป็นงานจัดการศึกษา งานบริการการศึกษา และงานธุรการ๔.๕ สถาบันไทยคดีศึกษาสถาบันไทยคดีศึกษามีฐานะเทียบเท่าคณะมีวัตถุประสงค์เพื่อดำเนินงานผลิตงานวิจัยโดยส่งเสริมและสนับสนุนการทำวิจัยในรูปแบบต่าง ๆ อาทิ๑. โครงการวิจัยเชิงวิชาการ เพื่อพัฒนาสถานภาพทางวิชาการและการเรียนการสอนตลอดจนการวิจัยในประเด็นปัญหาต่าง ๆเพื่อส่งเสริมความรู้และความเข้าใจเกี่ยวกับสังคมไทย๒. โครงการวิจัยเชิงพัฒนา เพื่อการศึกษา วิเคราะห์ วิจารณ์หาข้อสรุป รวมถึงข้อเสนอทางวิชาการในประเด็นต่าง ๆ เพื่อช่วยให้เกิดความรู้และความเข้าใจที่ถูกต้องอันเป็นประโยชน์ต่อการพัฒนาประเทศในแนวทางที่เหมาะสมต่อไป๓. โครงการวิจัยเชิงสำรวจและประเมินสถานภาพทางวิชาการเพื่อประโยชน์ในการกำหนดทิศทางการวิจัยและประสานความร่วมมือกับหน่วยต่าง ๆ ๔. โครงการวิจัยระดับนานาชาติ นอกจากการวิจัยภายในประเทศแล้วยังมีนโยบายที่จะจัดทำ และสนับสนุนการวิจัยในด้านไทยศึกษาระดับนานาชาติซึ่งจะเริ่มจากประเทศเพื่อนบ้านใกล้เคียงโดยเน้นการประสานงานและความร่วมมือระหว่างสถานศึกษาหรือองค์กรทางด้านวิชาการเพื่อแลกเปลี่ยนข้อมูลทางด้านวิชาการซึ่งกันและกัน สนับสนุนให้มีการแลกเปลี่ยนนักวิจัย(visitting researcher) เพื่อทำวิจัยหรือเก็บข้อมูลภาคสนามในแต่ละภูมิภาคนอกจากภารกิจหลักที่จะต้องดำเนินการแล้วสถาบันไทยคดีศึกษายังให้บริการวิชาการแก่สังคมทั่วไป อาทิเช่น๑) โครงการจัดพิมพ์และเผยแพร่จะดำเนินการจัดพิมพ์และเผยแพร่เอกสารทางด้านงานวิจัยและงานวิชาการต่าง ๆ ๒) โครงการจัดประชุมและสัมมนาทางวิชาการการจัดประชุมและสัมมนาจะเน้นทางด้านการเผยแพร่ผลงานวิจัยหรือผลงานทางวิชาการเพื่อเป็นการแลกเปลี่ยนความรู้และทัศนคติทางวิชาการแขนงต่าง ๆ ๓) โครงการจัดการศึกษาและฝึกอบรม มีนโยบายที่จะจัดการศึกษาและฝึกอบรมหลักสูตรสั้นๆ ทางด้านไทยศึกษาสำหรับชาวต่างประเทศและฝึกอบรมวิธีทำวิจัยเบื้องต้นสำหรับบุคคลภายนอก๔) โครงการส่งเสริมและสนับสนุนกิจกรรมทางด้านศิลปวัฒนธรรมอันเป็นการสืบทอดเจตนาเดิมของสถาบันฯที่ประสงค์จะเป็นสถาบันเฉพาะศึกษาและวิจัยทางด้านไทยศึกษาซึ่งการจัดทำโครงการนี้จะเป็นการเน้นกิจกรรมไปในด้านการส่งเสริมฟื้นฟูและอนุรักษ์ศิลปวัฒนธรรมไทยในด้านต่าง ๆ อาทิ นาฏศิลปและดนตรีไทยโดยส่งเสริมและสนับสนุนกิจกรรมทั้งทางด้านวิชาการและการปฏิบัติโดยจัดการแสดงต่าง ๆตามวาระและโอกาสอันควรสำนักงานเลขานุการสถาบัน แบ่งส่วนงานต่าง ๆภายในหน่วยงานออกเป็นงานวิจัย งานสารบรรณและประชุม งานบริหารโครงการวิจัยงานการเงินและงบประมาณ งานพัสดุ งาน บริหารงานบุคคล และงานบริการวิชาการแก่สังคม๔.๖ สถาบันประมวลข้อมูลเพื่อการศึกษาและการพัฒนาสถาบันประมวลข้อมูลเพื่อการศึกษาและการพัฒนามีอำนาจหน้าที่ที่สำคัญ เพื่อเป็นศูนย์คอมพิวเตอร์ของมหาวิทยาลัยให้บริการและพัฒนาระบบเทคโนโลยีเพื่อประโยชน์ในด้านการเรียน การสอน การวิจัยการบริหาร และการบริการทางวิชาการของมหาวิทยาลัยและทำหน้าที่ประมวลข้อมูลเพื่อการพัฒนาชนบทของประเทศ โดยร่วมกับหน่วยงานที่เกี่ยวข้องกับการพัฒนาชนบทนอกจากภารกิจหลักที่จะต้องดำเนินการแล้วสถาบันยังให้บริการทางด้านข้อมูลแก่สังคม โดยประกอบด้วยการรวบรวมข้อมูล จัดเก็บจัดหาแหล่งข้อมูล วิจัย วิเคราะห์ ประมวลผล แนะแนวทางแก้ปัญหา และการนำเสนอทั้งนี้รวมถึงการจัดซื้อ จัดหา การสร้าง การเชื่อมโยงระบบ และการจัดฝึกอบรมhardware และ software ที่เกี่ยวข้องเพื่อให้การบริหารและการบริการข้อมูลเป็นไปอย่างมีประสิทธิภาพสถาบันประมวลข้อมูลเพื่อการศึกษาและการพัฒนามีโครงสร้างและการจัดแบ่งส่วนงานต่าง ๆ ภายในหน่วยงานออกเป็น ฝ่ายวิเคราะห์และพัฒนาระบบฝ่ายวิศวกรรมและปฏิบัติการ ฝ่ายวิชาการ ฝ่ายบริการคอมพิวเตอร์ และฝ่ายเลขานุการ๔.๗ สถาบันทรัพยากรมนุษย์สถาบันทรัพยากรมนุษย์ก่อตั้งขึ้นอย่างเป็นทางการเมื่อวันที่๑๖ ธันวาคม ๒๕๒๔ มีวัตถุประสงค์เพื่อทำการวิจัย จัดสัมมนา จัดการฝึกอบรมเผยแพร่ข้อมูลทางวิชาการและผลงานวิจัยผ่านทางโครงการสมาชิกสถาบันทรัพยากรมนุษย์โครงการพัฒนา webpage และผู้สนใจทั่วไปนอกจากภารกิจหลักดังกล่าวที่ต้องดำเนินการแล้ว สถาบันฯยังให้บริการวิชาการแก่ ชุมชน อาทิ จัดให้มีโครงการฝึกอบรมภายนอกแก่องค์กรต่าง ๆทั้งภาครัฐและเอกชน โครงการฝึกอบรมภายในองค์กรต่าง ๆ ตามความต้องการขององค์กรจัดการฝึกอบรมระดับภูมิภาคแก่บุคลากรระดับสูงของประเทศเพื่อนบ้านในทวีปเอเซียจัดการสัมมนาข้าราชการสถาบันฯร่วมจัดการสัมมนาและอภิปรายในหัวข้อเกี่ยวกับปัญหาและทิศทางทรัพยากรมนุษย์ รวมทั้งรับผิดชอบงานด้านการเรียนการสอนในหลักสูตรวิชาโททรัพยากรมนุษย์สำนักงานเลขานุการสถาบัน แบ่งส่วนงานต่าง ๆภายในหน่วยงานออกเป็น๑. แผนงานบริหารงานทั่วไปรับผิดชอบงานทางด้านงานบริหารทั่วไป งานสารบรรณ งานการเจ้าหน้าที่งานการเงินและงบประมาณ งานพัสดุอาคารและสถานที่ งานวิเทศสัมพันธ์ งานวิเคราะห์นโยบายและแผนและงานพิมพ์๒. แผนงานวิจัยประยุกต์ รับผิดชอบงานทางด้านงานวิจัยงานคลังข้อมูลและงานเผยแพร่สิ่งพิมพ์๓. แผนงานบริการวิชาการแก่ชุมชนรับผิดชอบงานทางด้านงานสัมมนาและเผยแพร่ งานฝึกอบรม งานฝ่ายการเรียนการสอนและงานโครงการพัฒนา webpage๔.๘ สถาบันเอเชียตะวันออกศึกษาสถาบันเอเชียตะวันออกศึกษามีอำนาจหน้าที่ที่สำคัญเป็นศูนย์กลางในการศึกษาค้นคว้า และวิจัยปัญหาต่าง ๆเกี่ยวกับประเทศในเอเชียตะวันออก อาทิเช่น จีน เกาหลี ญี่ปุ่นและประเทศอื่น ๆในภูมิภาคเอเชีย ที่มีผลกระทบต่อประเทศไทย เป็นศูนย์กลางในการแลกเปลี่ยนการศึกษาวัฒนธรรม วิชาการระหว่างประเทศตลอดจนสร้างความร่วมมือระหว่างนักวิชาการเพื่อให้การศึกษาทางด้านนี้ก้าวหน้าต่อไปทำหน้าที่เป็นศูนย์กลางในการเก็บรวบรวมข้อมูลทางด้านเศรษฐกิจ สังคม การเมืองและวัฒนธรรมของประเทศในเอเชียตะวันออก ส่งเสริมและสนับสนุนการเรียน การสอนเรื่องเอเชียตะวันออกศึกษา ทั้งในระดับปริญญาตรีและสูงกว่าปริญญาตรีส่งเสริมให้คณาจารย์ นักศึกษา และผู้สนใจที่มีความรู้เกี่ยวกับเอเชียตะวันออกมีบทบาทในการให้บริการแก่สังคมมากยิ่งขึ้นเผยแพร่ความรู้และผลงานวิจัยที่เกี่ยวกับเอเชียตะวันออก ให้แก่สถาบันการศึกษาและมหาชนในรูปแบบของสิ่งตีพิมพ์ การประชุม สัมมนา ทำหน้าที่ให้คำปรึกษาแก่หน่วยงานต่างๆของรัฐบาลและเอกชนที่มีธุรกิจติดต่อกับประเทศในเอเชียตะวันออกสำหรับเป็นประโยชน์ในด้านการวางนโยบายการค้าและการลงทุน ตลอดจนความช่วยเหลือในด้านอื่น ๆ อีกด้วยสำนักงานเลขานุการ แบ่งส่วนงานต่าง ๆภายในหน่วยงานออกเป็นฝ่ายวิชาการและฝ่ายธุรการสถาบันมีโครงการและงานในความรับผิดชอบ คือโครงการญี่ปุ่นศึกษา โครงการจีนศึกษา โครงการเกาหลีศึกษางานภาคเอเชียตะวันออกเฉียงเหนือ งานภาคเอเชียตะวันออกเฉียงใต้และอินโดจีน งานภาคออสเตรเลียนิวซีแลนด์และกลุ่มแปซิฟิก และงานศูนย์ศึกษาเอเปค๔.๙ สถาบันภาษาสถาบันภาษามีอำนาจหน้าที่ที่สำคัญเพื่อจัดดำเนินการเรียนการสอนวิชาภาษาอังกฤษขั้นพื้นฐานสำหรับนักศึกษาชั้นปีที่๑ และจัดอบรมโครงการประกาศนียบัตรบัณฑิตทางการสอนภาษาอังกฤษ (certificate inteaching english) และยังเปิดสอนนักศึกษาระดับปริญญาโท คือ- ปริญญาโททางการสอนภาษาอังกฤษ (m.a. teaching englishas a foreign language)- ปริญญาโททางภาษาอังกฤษเพื่ออาชีพ (m.a. english forcareers) จัดสอนภาษาอังกฤษทางสื่อต่าง ๆ เช่น วิทยุ โทรทัศน์ ฯลฯผลิตตำรา และสื่อการสอน ตลอดจนชุดวิชาภาษาอังกฤษและบริการคลีนิคภาษาอังกฤษโดยมีอาจารย์ผู้เชี่ยวชาญอยู่ประจำเพื่อให้คำแนะนำนอกจากภารกิจหลักที่จะต้องดำเนินการแล้วสถาบันยังให้บริการวิชาการแก่สังคมทั่วไป เช่นจัดทำเอกสารเผยแพร่โครงการอบรมแก่บุคคลภายนอก ประสานงานเพื่อจัดทำเอกสารประกอบการเรียนการสอน ร่วมมือกับหน่วยงานภายนอกในการจัดสอบ จัดอบรมและจัดสอบภาษาอังกฤษเพื่อคัดเลือกบุคคลเข้าศึกษาต่อระดับบัณฑิตศึกษา (tu-get)สำนักงานเลขานุการ แบ่งส่วนงานต่าง ๆ ภายในหน่วยงานออกเป็นงานธุรการ งานคลัง งานบริการการศึกษา งานวางแผนและพัฒนาและงานบริการวิชาการแก่สังคมข้อ ๕ มหาวิทยาลัยธรรมศาสตร์มีโครงสร้างและจัดหน่วยงานภายในอำนาจหน้าที่และวิธีดำเนินงานของหน่วยงานของมหาวิทยาลัย ดังต่อไปนี้๕.๑ สถาบันเทคโนโลยีนานาชาติสิรินธรสถาบันเทคโนโลยีนานาชาติสิรินธร จัดตั้งขึ้นตามระเบียบมหาวิทยาลัยธรรมศาสตร์ว่าด้วยการจัดตั้งและดำเนินงานสถาบันเทคโนโลยีนานาชาติแห่งมหาวิทยาลัยธรรมศาสตร์พ.ศ. ๒๕๓๗ เรียกเป็นภาษาอังกฤษว่า Sirindhorn International Institute of Technology,Thammasat University เป็นหน่วยงานเพื่อการศึกษาและวิจัยมีวัตถุประสงค์ในการจัดการเรียนการสอนและส่งเสริมวิชาการและวิชาชีพชั้นสูงด้านวิศวกรรมศาสตร์และสาขาวิชาที่เกี่ยวข้องตลอดทั้งการวิจัยและการให้บริการวิชาการแก่สังคมโดยมีการจัดการเรียนการสอนโดยใช้ภาษาอังกฤษเป็นหลักสถาบันเทคโนโลยีนานาชาติสิรินธรมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นสรุปได้ดังนี้ ในตำแหน่งทางการบริหารมีคณะกรรมการอำนวยการ ๑ คณะ ประกอบด้วยอธิการบดีเป็นประธานฯ และกรรมการที่อธิการบดีเสนอชื่ออีกไม่เกินหกคนกรรมการที่สภาอุตสาหกรรมแห่งประเทศไทยเสนอชื่ออีกไม่เกินสามคนและกรรมการที่สมาพันธ์เศรษฐกิจแห่งชาติญี่ปุ่นเสนออีกไม่เกินสามคน และผู้อำนวยการสถาบันฯเป็นกรรมการและเลขานุการผู้อำนวยการสถาบันเป็นผู้ดูแลรับผิดชอบการบริหารงานทั่วไปของสถาบันและมีเลขานุการสถาบันซึ่งทำหน้าที่ควบคุมดูแลการปฏิบัติงานของพนักงานของสถาบันและช่วยเหลือผู้อำนวยการในการปฏิบัติงานต่างๆ๕.๒ วิทยาลัยนวัตกรรมอุดมศึกษาวิทยาลัยนวัตกรรมอุดมศึกษา จัดตั้งเมื่อวันที่ ๓๐ มกราคม๒๕๓๘ เปิดดำเนินการเรียนการสอนในโครงการต่าง ๆ คือ โครงการฝึกอบรม ComputerApplication Specialist, Y๒K โครงการปริญญาโท Technology Management โครงการปริญญาโทTelecommunication Management โครงการปริญญาโท Cultural Management โครงการและปริญญาโท Hospitality Managementวิทยาลัยนวัตกรรมอุดมศึกษามีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์ขององค์กรนั้นมีผู้จัดการวิทยาลัยนวัตกรรมอุดมศึกษา ควบคุมดูแลด้าน งานธุรการ งานสารบรรณงานพัสดุ งานบัญชีและการเงิน และงานคอมพิวเตอร์และโสตทัศนูปกรณ์๕.๓ สำนักอำนวยการกิจการ สำนักพิมพ์ โรงพิมพ์และศูนย์หนังสือ๕.๓.๑ สำนักพิมพ์มีอำนาจหน้าที่ที่สำคัญ ดังต่อไปนี้- ส่งเสริมให้มีการแต่ง แปล เรียบเรียง ตำรา คำสอนผลงานวิจัย เอกสารประกอบการศึกษาและหนังสืออื่น ๆที่เป็นประโยชน์ต่อวิชาการหรือสังคม- ส่งเสริมให้มีการจัดพิมพ์หนังสือและเอกสารหรือสื่อสารสนเทศ โดยให้มีมาตรฐานทั้งด้านวิชาการและด้านเทคนิคการจัดพิมพ์หนังสือหรือการจัดทำสื่อสารสนเทศ-ส่งเสริมให้มีการใช้ประโยชน์จากหนังสือและเอกสารดังกล่าวด้วยการเผยแพร่ทั้งภายในและภายนอกมหาวิทยาลัยสำนักพิมพ์มีวิธีดำเนินงานในการจัดเตรียมตกแต่งต้นฉบับให้อยู่ในสภาพที่พร้อมจะพิมพ์รวมทั้งเป็นผู้เสนอรายละเอียดเกี่ยวกับลักษณะรูปแบบวัสดุ ระบบการพิมพ์จำนวนพิมพ์และราคาขายหนังสือเป็นผู้ประสานงานและควบคุมการจัดพิมพ์ให้เป็นไปด้วยความเรียบร้อยและตรงตามกำหนดเวลาเป็นผู้ริเริ่มติดต่อและหรือเปิดรับข้อเสนอเพื่อการจัดพิมพ์หรือรับต้นฉบับจากบุคคลทั่วไปและจากหน่วยงานต่างๆ ตามความต้องการของสำนักพิมพ์๕.๓.๒ โรงพิมพ์มีอำนาจหน้าที่ที่สำคัญ ดังต่อไปนี้- พิมพ์คำบรรยาย ตำราคู่มือการศึกษาเอกสารหรือสิ่งพิมพ์หรือจัดทำสื่อสารสนเทศอื่นตามความต้องการของมหาวิทยาลัยธรรมศาสตร์ส่วนราชการ องค์การรัฐวิสาหกิจหรือบุคคลภายนอก- ดำเนินงานต่าง ๆ ที่เกี่ยวกับการพิมพ์โดยทั่วไปโรงพิมพ์มีวิธีดำเนินงานเกี่ยวกับเครื่องมือและอุปกรณ์การพิมพ์การบริการ และการอำนวยความสะดวกต่าง ๆ ภายในโรงพิมพ์วางแผนการดำเนินงานอันเกี่ยวกับกิจการของโรงพิมพ์ให้ได้ประสิทธิภาพสูงและรวดเร็วกำหนดประเภท ขนาด คุณภาพ และมาตรฐานของงานพิมพ์ รวมทั้งนโยบายเกี่ยวกับการนี้และควบคุมงานพิมพ์ของโรงพิมพ์ให้ดำเนินไปอย่างมีประสิทธิภาพ๕.๓.๓ ศูนย์หนังสือมีอำนาจหน้าที่ที่สำคัญ ดังต่อไปนี้- เผยแพร่การจำหน่ายตำรา คำสอน ผลงานวิจัยเอกสารประกอบการศึกษาและหนังสืออื่น ๆ ที่จัดพิมพ์โดยสำนักพิมพ์- จัดจำหน่ายตำรา หนังสืออ้างอิง หนังสือเสริมหลักสูตรการศึกษาสิ่งพิมพ์ต่าง ๆ และอุปกรณ์การศึกษา ตลอดทั้งสื่อสารสนเทศตามความประสงค์ของอาจารย์และนักศึกษาในราคายุติธรรมตลอดจนให้บริการอื่นใดอันเป็นปกติธุระของสถานจำหน่ายหนังสือโดยทั่วไป- เป็นศูนย์กลางการซื้อขาย แลกเปลี่ยน ให้เช่า ตำราหนังสือประกอบการศึกษาและอุปกรณ์เกี่ยวกับการศึกษาที่ใช้แล้วศูนย์หนังสือมีวิธีดำเนินงานในการบริหารงานทั่วไปของศูนย์หนังสือให้เป็นไปตามเป้าหมายและนโยบายทำการจัดซื้อและจำหน่ายหนังสือและสินค้า ควบคุมและดำเนินการวางตลาดหนังสือรายงานผลการดำเนินกิจการและวางแผนการดำเนินงานศูนย์หนังสือ ติดต่อประสานงานกับหน่วยงานต่างๆ ทั้งภายในและภายนอกมหาวิทยาลัยเกี่ยวกับการดำเนินงานของศูนย์หนังสือ๕.๔ ศูนย์อินเดียศึกษาศูนย์อินเดียศึกษา ก่อตั้งขึ้นด้วยความคิดริเริ่มของ ฯพณฯนาย เอ เอ็น ราม (h.e.a.n. ram) อดีตเอกอัครราชทูตอินเดียประจำประเทศไทยร่วมกับรองศาสตราจารย์ นรนิติ เศรษฐบุตรอดีตอธิการบดีมหาวิทยาลัยธรรมศาสตร์ โดย ฯพณฯ พี วี นรสิงห์ ราว อดีตนายกรัฐมนตรีของอินเดียให้เกียรติมาทำพิธีเปิดศูนย์ฯ อย่างเป็นทางการเมื่อวันที่ ๘ เมษายน๒๕๓๖โดยมีนักธุรกิจเชื้อสายอินเดียที่อยู่ในประเทศไทยได้เงินประมาณ ๑๐ ล้านบาทจัดตั้งเป็นกองทุนเพื่อสนับสนุนการศึกษา ค้นคว้า และพัฒนางานด้านอินเดียศึกษาเพื่อสร้างความสัมพันธ์และความเข้าใจอันดีระหว่างประเทศไทยและประเทศอินเดียและให้มีการแลกเปลี่ยนทางวิชาการทั้งในระดับอาจารย์และนักศึกษาของมหาวิทยาลัยธรรมศาสตร์และมหาวิทยาลัยในประเทศอินเดียศูนย์ฯจึงได้ดำเนินการให้มีการเซ็นสัญญาความร่วมมือทางวิชาการระหว่างมหาวิทยาลัยธรรมศาสตร์และมหาวิทยาลัยในประเทศอินเดียเพื่อให้บรรลุวัตถุประสงค์ดังกล่าว โดยมีคณะกรรมการในการบริหารการดำเนินงาน๕.๕ สำนักงานจัดการทรัพย์สินสำนักงานจัดการทรัพย์สินจัดตั้งขึ้นเพื่อดำเนินงานในการบริหารจัดการทรัพย์สินของมหาวิทยาลัยธรรมศาสตร์ศูนย์รังสิตที่เป็นอาคารและสิ่งปลูกสร้างและที่ดินอันเป็นที่ตั้งของอาคารและสิ่งปลูกสร้างดังกล่าวซึ่งมหาวิทยาลัยได้รับมอบหมายให้ดูแลรักษาและใช้ประโยชน์หลังจากเสร็จสิ้นการแข่งขันกีฬาเอเชี่ยนเกมส์ครั้งที่ ๑๓ ตามมติคณะรัฐมนตรีโดยมีฐานะเป็นหน่วยงานของมหาวิทยาลัยที่มิใช่ส่วนราชการการดำเนินงานของสำนักงานฯจะดำเนินงานภายใต้หน่วยงานและการอนุมัติเห็นชอบจากคณะกรรมการบริหารสำนักงานจัดการทรัพย์สินซึ่งมีฝ่ายต่าง ๆ ในการดำเนินงานดังนี้๑) ฝ่ายอำนาจการ รับผิดชอบงานทางด้าน งานธุรการงานพัสดุ/จัดซื้อ งานการเงิน/บัญชี และงานด้านกฎหมาย๒) ฝ่ายพัฒนาธุรกิจ มีหน้าที่ในการวางแผนการดำเนินงานของสำนักงานฯในการให้บริการเช่าห้องพักในอาคารต่าง ๆการวางแผนให้บริการด้านศูนย์ธุรกิจพาณิชย์การพัฒนาธุรกิจใหม่ ๆเพื่อในระยะยาวสำนักงานฯสามารถอยู่ได้ด้วยตนเองโดยไม่ต้องพึ่งพิงเงินช่วยเหลือเพิ่มเติมจากทางราชการแต่อย่างใด๓) ฝ่ายปฏิบัติการมีหน้าที่ติดต่อประสานงานควบคุมดูแลการปฏิบัติงานของบริษัทต่าง ๆ ที่รับผิดชอบบริหารงานให้แก่สำนักงานฯให้แก่ผู้พักอาศัย ติดต่อประสานงานกับคณะกรรมการหมู่บ้านเพื่ออำนวยความสะดวกให้แก่ผู้พักอาศัยและติดต่อประสานงานกับหน่วยงานภายในและภายนอกมหาวิทยาลัยเพื่อให้การดำเนินโครงการบรรลุวัตถุประสงค์๕.๖ สถาบันวิจัยและให้คำปรึกษาแห่งมหาวิทยาลัยธรรมศาสตร์สถาบันวิจัยและให้คำปรึกษา มีอำนาจหน้าที่ที่สำคัญเพื่อจัดดำเนินการวิจัยและให้บริการทางวิชาการการศึกษา ค้นคว้าเพื่อพัฒนาองค์ความรู้ทางด้านสังคมศาสตร์ มนุษยศาสตร์วิทยาศาสตร์และเทคโนโลยี ให้แก่หน่วยงานของรัฐและเอกชนให้คำปรึกษาทางวิชาการด้านสังคมศาสตร์ มนุษยศาสตร์ วิทยาศาสตร์และเทคโนโลยีแก่หน่วยงานของรัฐและเอกชนริเริ่มจัดดำเนินการและให้บริการทางด้านการอบรม การสัมมนาและการพัฒนาองค์การและบุคลากรให้แก่หน่วยงานของรัฐและเอกชนสถาบันฯ มีอำนาจหน้าที่กระทำการต่าง ๆภายในขอบวัตถุประสงค์ตามที่ระบุไว้และอำนาจหน้าที่เช่นว่านี้ให้รวมถึง๑) ทำความตกลงเข้ารับงานวิจัยงานบริการทางวิชาการและงานอื่นที่อยู่ภายในขอบวัตถุประสงค์ของสถาบันรวมทั้งทำความตกลงเกี่ยวกับค่าตอบแทนการรับทำงานดังกล่าว๒) รับค่าตอบแทนการวิจัยและการให้บริการต่าง ๆอันอยู่ภายในขอบวัตถุประสงค์ของสถาบัน๓) ร่วมมือกับหน่วยงานของรัฐหรือเอกชนในกิจการที่เกี่ยวกับการวิจัยและการนำผลของการวิจัยไปใช้ให้เป็นประโยชน์๔) รวบรวมและเผยแพร่ข้อนิเทศทางสังคมศาสตร์ มนุษยศาสตร์วิทยาศาสตร์และเทคโนโลยี๕) จัดพิมพ์โฆษณาเอกสารที่เกี่ยวกับงานของสถาบัน๖) จัดหาและจัดให้มีการสนับสนุนทุนการศึกษาวิจัยอันอยู่ภายในขอบวัตถุประสงค์ของสถาบัน๗) อำนาจหน้าที่อื่นตามที่สภามหาวิทยาลัยมอบหมาย๕.๗ โครงการจัดตั้งมหาวิทยาลัยธรรมศาสตร์ ศูนย์ลำปางโครงการจัดตั้งมหาวิทยาลัยธรรมศาสตร์ ศูนย์ลำปางมีอำนาจหน้าที่ที่สำคัญเพื่ออำนวยการและประสานงานการผลิตบัณฑิตและการเรียนการสอนในระดับบัณฑิตศึกษาในสาขาวิชาที่มหาวิทยาลัยธรรมศาสตร์มีความเป็นเลิศทางวิชาการและจะมุ่งพัฒนาหลักสูตรที่มีลักษณะสหวิทยาการและประสานความรู้ทางทฤษฎีในระดับที่เป็นเลิศทางวิชาการกับองค์ความรู้และศักยภาพด้านต่างๆ ของท้องถิ่น พัฒนาองค์ความรู้เกี่ยวกับภูมิภาคและท้องถิ่น และประเทศเพื่อนบ้านร่วมมือพัฒนาศักยภาพของสถาบันอุดมศึกษาในท้องถิ่นทำนุบำรุงศิลปวัฒนธรรมท้องถิ่นทั้งในด้านการค้นคว้าวิจัย การอนุรักษ์และการเผยแพร่ศิลปวัฒนธรรมของท้องถิ่นภาคเหนือในระยะ ๕ ปีแรกของการตั้งมหาวิทยาลัยได้วางแผนที่จะเปิดสอนในหลักสูตรต่าง ๆ ๙ สาขาวิชา โดยเปิดสอนระดับปริญญาตรี ๖สาขาวิชา และระดับปริญญาโท ๓ สาขาวิชา โดยคำนึงถึงศักยภาพทางวิชาการของมหาวิทยาลัยศักยภาพและทรัพยากรด้านต่าง ๆ ของท้องถิ่นภาคเหนือตอนบนตลอดจนทิศทางการพัฒนาของภูมิภาค หลักสูตรเหล่านี้จะประกอบด้วย หลักสูตรที่สาขาวิชาต่างๆ ทำการสอนอยู่แล้วที่ท่าพระจันทร์ และศูนย์รังสิตและหลักสูตรใหม่ซึ่งพัฒนาขึ้นในแนวทางของการพัฒนาองค์ความรู้เชิงสหวิทยาการทั้งทางด้านสังคมศาสตร์ มนุษยศาสตร์ และวิทยาศาสตร์ซึ่งในการจัดการเรียนการสอนนั้น สามารถจัดได้หลายวิธีโดยสามารถใช้ความก้าวหน้าทางเทคโนโลยีการสื่อสารโทรคมนาคมระบบเครือข่ายสารสนเทศและเครือข่ายคอมพิวเตอร์มาผสมผสานกัน ดังนี้- การเรียนการสอนในชั้นเรียนปกติ (conventional classroom)หมายถึง การเรียน การสอนรายวิชาต่าง ๆทั้งภาคบรรยายและภาคปฏิบัติในห้องเรียนหรือห้องปฏิบัติการโดยอาจารย์ผู้สอนและผู้เรียนอยู่ในสถานที่เดียวกันโดยอาจจะเป็นวิชาที่เปิดสอนโดยอาจารย์ซึ่งประจำอยู่ ณ ศูนย์ลำปางและอาจารย์ที่ประจำอยู่ที่ท่าพระจันทร์ซึ่งเดินทางไปสอนที่ศูนย์ลำปางในแต่ละสัปดาห์- การเรียนการสอนทางไกล ๒ ทาง (interactive tele-teaching)หมายถึง การเรียน การสอนรายวิชาต่าง ๆ ทั้งภาคบรรยายและภาคปฏิบัติซึ่งอาจารย์ผู้สอนและผู้เรียนอยู่ในสถานที่ต่างกัน แต่สามารถสื่อสารสองทางแบบinteractive โดยนำเทคโนโลยี โทรคมนาคม เทคโนโลยีสารสนเทศและเครือข่ายคอมพิวเตอร์มาใช้ในการบรรยายและปฏิบัติการโดยมีอาจารย์ผู้บรรยายหรือผู้สอนหลักอยู่ที่ local classroom และมีอาจารย์ผู้จัดการรายวิชา(teaching manager) และอาจารย์ผู้ช่วยสอนดูแลการเรียนของนักศึกษาที่ remoteclassroomนอกเหนือจากภารกิจหลักที่จะต้องดำเนินการแล้ว โครงการฯยังให้บริการทางวิชาการแก่ชุมชนในรูปแบบต่าง ๆ ที่สอดคล้องกับความต้องการของท้องถิ่นอาทิเช่น จัดการอภิปราย การสัมมนาทางวิชาการ การฝึกอบรมระยะสั้นหลักสูตรต่าง ๆซึ่งสามารถจัดขึ้นโดยเป็นความร่วมมือระหว่างมหาวิทยาลัยธรรมศาสตร์กับสถาบันการศึกษา องค์กรภาครัฐและเอกชนในจังหวัดลำปางและจังหวัดใกล้เคียงโดยอาจตั้งเป็นศูนย์วิจัยสังคม ศูนย์วิจัยเทคโนโลยีเพื่อการพัฒนา และศูนย์ฝึกอบรมฯลฯโครงการฯมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นจัดอยู่ในรูปของคณะกรรมการซึ่งประกอบด้วยอธิการบดีเป็นประธานคณะกรรมการรองอธิการบดีฝ่ายวางแผนและพัฒนาเป็นรองประธานคณะกรรมการ รองอธิการบดีฝ่ายบริหารเป็นกรรมการและเลขานุการและกรรมการผู้ทรงคุณวุฒิสาขาต่าง ๆจากท้องถิ่นและข้าราชการจากมหาวิทยาลัยและอาจารย์จากมหาวิทยาลัยธรรมศาสตร์คณะกรรมการมีภารกิจหลัก ๓ ด้าน คือ งานบริหารวิชาการ งานบริหารทั่วไปและงานวางแผนและพัฒนา๕.๘ ศูนย์ศึกษาการพัฒนาประชาธิปไตยศูนย์ศึกษาการพัฒนาประชาธิปไตยมีอำนาจหน้าที่ที่สำคัญเพื่อเสริมสร้างความรู้ความเข้าใจด้านประชาธิปไตยที่ถูกต้องในสังคมไทยกระตุ้นให้เกิดจิตสำนึกที่ดีต่อการปกครองในระบอบประชาธิปไตยด้วยการสร้างขวัญและกำลังใจให้กับบุคคลที่สรรค์สร้างความเป็นประชาธิปไตยในสังคมไทยสนับสนุนการค้นคว้าวิจัยของนักวิชาการ คณาจารย์ตลอดจนนักศึกษาในประเด็นที่เกี่ยวกับประชาธิปไตยทั้งในระดับท้องถิ่นและระดับประเทศแลกเปลี่ยนความคิดและทัศนคติต่อปรากฎการณ์ทางสังคมที่เกิดขึ้น ในสาขาวิชาต่าง ๆของมหาวิทยาลัยธรรมศาสตร์ศูนย์ฯมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นจัดอยู่ในรูปของคณะกรรมการและกรรมการที่ปรึกษาคณะกรรมการศูนย์ฯ มีอำนาจหน้าที่ในการศึกษา วิจัยทางด้านประชาธิปไตยโดยทั่วไป จัดสัมมนาและอบรมเกี่ยวกับงานประชาธิปไตยติดต่อประสานงานกับสถาบันประชาธิปไตยทั้งในและต่างประเทศ และหน้าที่อื่น ๆทางด้านวิชาการที่เกี่ยวข้อง โดยมีวาระการทำงาน ๓ ปี๕.๙ ศูนย์ศึกษาการระหว่างประเทศศูนย์ศึกษาการระหว่างประเทศ (center for internationalstudies) เริ่มจัดตั้งขึ้นเมื่อปี พ.ศ. ๒๕๓๖ เป็นหน่วยงานที่จัดตั้งขึ้นเพื่อส่งเสริมการศึกษาและกำหนดแนวทางในการติดต่อประสานงานในเรื่องความร่วมมือทางด้านวิชาการด้านการศึกษาและฝึกอบรมที่มีลักษณะเป็นการระหว่างประเทศและสหวิทยาการนอกจากนั้นยังมีวัตถุประสงค์เพื่อส่งเสริมให้มีการแลกเปลี่ยนเกี่ยวกับระบบการจัดการศึกษาการอบรมการพัฒนาหลักสูตรที่เกี่ยวเนื่องกับการระหว่างประเทศและส่งเสริมความร่วมมือดำเนินการวิจัยและการพัมนาที่เกี่ยวเนื่องกับการระหว่างประเทศศูนย์ฯมีการจัดโครงสร้างขององค์กรเพื่อให้การบริหารงานเป็นไปตามอำนาจหน้าที่และวัตถุประสงค์นั้นจัดอยู่ในรูปของคณะกรรมการ ซึ่งเป็นผู้ทรงคุณวุฒิจากสาขาวิชาต่าง ๆในมหาวิทยาลัยธรรมศาสตร์ ศูนย์ฯ อยู่ภายใต้การกำกับดูแลของอธิการบดีคณะกรรมการฯ มีอำนาจหน้าที่ดำเนินการในเรื่องต่าง ๆ ดังนี้๑) ส่งเสริมศึกษาและกำหนดแนวทางในการติดต่อประสานงานในเรื่องความร่วมมือทางวิชาการ ด้านการศึกษาและฝึกอบรมที่มีลักษณะเป็นการระหว่างประเทศและสหวิทยาการ๒)ส่งเสริมให้มีการเปลี่ยนข้อสนเทศเกี่ยวกับระบบการจัดการศึกษาฝึกอบรมและพัฒนาหลักสูตรที่เกี่ยวเนื่องกับการระหว่างประเทศในเชิงสหวิทยาการ๓) ส่งเสริมความร่วมมือด้านการวิจัยและการพัฒนาที่เกี่ยวเนื่องกับการระหว่างประเทศในเชิงสหวิทยาการ๔) หน้าอื่น ๆ ตามที่อธิบดีมอบหมายโดยมีวาระการทำงาน ๒ ปี๕.๑๐ ศูนย์ศึกษาและพัฒนาการปกครองท้องถิ่นศูนย์ศึกษาและพัฒนาการปกครองท้องถิ่นมีอำนาจหน้าที่ที่สำคัญในการค้นคว้าศึกษาวิจัยเกี่ยวกับการปกครองท้องถิ่นทั้งของไทยและต่างประเทศเผยแพร่ความรู้ ข้อมูลข่าวสาร ความเห็นของนักวิชาการ ผู้มีประสบการณ์ผู้ทรงคุณวุฒิ และนักปฏิบัติเกี่ยวกับการปกครองท้องถิ่น ในรูปของการบรรยาย อภิปรายสัมมนา และเอกสารเป็นเวทีแลกเปลี่ยนความคิดเห็นระดมสมองของบุคคลฝ่ายต่าง ๆที่มีความสนใจเกี่ยวกับการปกครองท้องถิ่น รวบรวมข้อมูล เอกสาร หลักฐานต่าง ๆเกี่ยวกับการปกครองท้องถิ่น ให้เป็นศูนย์ข้อมูลเพื่อการพัฒนาท้องถิ่นประสานงานกับหน่วยงานสถาบันต่าง ๆ ทั้งภาครัฐและเอกชนเพื่อจัดการฝึกอบรมพัฒนาศักยภาพของบุคลากรของหน่วยการปกครองท้องถิ่นและประชาชนผู้สนใจศูนย์ศึกษาและพัฒนาการปกครองท้องถิ่นมีวิธีดำเนินงานในการจัดสัมมนาอภิปราย เผยแพร่ สนับสนุนการศึกษาวิจัย จัดทำศูนย์ข้อมูลจัดทำจดหมายข่าวและฝึกอบรมข้อ ๖ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับมหาวิทยาลัยธรรมศาสตร์มี ๒ แห่ง ดังนี้๖.๑ ห้องข้อมูลข่าวสาร ประจำมหาวิทยาลัยธรรมศาสตร์(ท่าพระจันทร์) ชั้น ๒ ตึกสำนักหอสมุดเดิม เลขที่ ๒ ถนนพระจันทร์แขวงพระบรมมหาราชวัง เขตพระนคร กรุงเทพฯ ๑๐๒๐๐ โทรศัพท์ ๒๒๑-๖๑๑๑-๒๐ ต่อ ๓๐๐๗๖๑๓-๓๐๐๗ โทรสาร. ๒๒๔-๘๐๙๙๖.๒ ห้องข้อมูลข่าวสาร ประจำมหาวิทยาลัยธรรมศาสตร์(ศูนย์รังสิต) ชั้น ๒ อาคารโดม เลขที่ ๙๙ หมู่ ๑๘ ถนนพหลโยธิน ตำบลคลองหนึ่งอำเภอคลองหลวง จังหวัด ปทุมธานี ๑๒๑๒๑ โทรศัพท์ ๕๖๔-๔๔๔๐-๕๙ ๕๖๔-๔๔๖๐-๗๙ ต่อ ๒๘๐๘โทรสาร. ๕๖๔-๔๔๐๕ประกาศ ณ วันที่ ๒๙ มิถุนายน พ.ศ. ๒๕๔๓นริศ ชัยสูตรอธิการบดีมหาวิทยาลัยธรรมศาสตร์วิชชุตา/ผู้จัดทำ๑๐ กุมภาพันธ์ ๒๕๕๔นฤตยา/ผู้ตรวจ๒๐ พฤษภาคม ๒๕๕๔[๑] ราชกิจจานุเบกษาเล่ม ๑๑๗/ตอนพิเศษ ๖๘ ง/หน้า ๗/๖ กรกฎาคม ๒๕๔๓